
	讚讗祝 讘砖讗专 砖专爪讬诐 驻讙诐 诪讜转专 讗讬 诪砖讜诐 讚讗砖讘讜讞讬 拽诪砖讘讞 讜讗''转 讜诇讬驻砖讜讟 诇讬讛 讟注诪讬讛 讚专讘 诪讛讛讬讗 讚驻''拽 讚讞讜诇讬谉 (讚祝 讞: 讜砖诐 讚''讛 讛砖讜讞讟) 讛砖讜讞讟 讘住讻讬谉 砖诇 注讜讘讚讬 讻讜讻讘讬诐 专讘 讗诪专 拽讜诇祝 讜砖诪讜讗诇 讗诪专 诪讚讬讞 讜讗注''讙 讚住转诐 讻诇讬 注讜讘讚讬 讻讜讻讘讬诐 讗讬谞诐 讘谞讬 讬讜诪谉 讚讛砖转讗 讛讜讬 诇驻讙诐 讜讬''诇 讚讛转诐 诪讬讬专讬 讘讬讚讜注 砖谞砖转诪砖讜 讘讜 讘讬讜诐 讗''谞 讛转诐 讟注诪讗 诪砖讜诐 砖诪谞讜谞讬转 讚讗讬住讜专 讛谞讚讘拽 讘讚讜驻谞讬 讛住讻讬谉 砖讛讜讗 讘注讬谉 讜讛讜讬 诇砖讘讞 讙诐 讻砖讗讬谞讜 讘谉 讬讜诪讜 讜讗''转 诪讗讬 拽讗诪专 讛讻讗 诇讗 讬讚注谞讗 讗讬 讗砖讘讜讞讬 诪砖讘讞 诇讬讟注诪讬讛 拽驻讬诇讗 讗专诪讗讛 讜讬''诇 讚砖诪讗 注讻讘专讗 讘砖讬讻专讗 诪讞讝拽 讗转 讛砖讻专 讜诪讞诪爪讜 讜讛砖转讗 讻砖谞转讞讝拽 讛砖讻专 讗讬谉 讬讚讜注 讗诐 诪讞诪转 讛砖讻专 注爪诪讜 讜拽讬''诇 讻专讘讗 讚讗诪专 谞讜转谉 讟注诐 诇驻讙诐 诪讜转专 讗祝 讘砖专爪讬诐 讜谞驻拽讗 诪讬谞讛 讚讻砖讗讬谞讜 讘转 讬讜诪讜 讜讻讬讜爪讗 讘讜 诪讜转专 讗祝 讘砖专爪讬诐: 讗讬讘注讬讗 诇讛讜 谞驻诇 诇讙讜 讞诇讗 讻讜'. 讜讗''转 诪''砖 诪砖讗专 讗讬住讜专讬谉 讻诪讜 讘砖讬讻专讗 讜讬''诇 诪砖讜诐 讚讞诇讗 讞讝拽 诪讗讚 讜讗讙讘 讞讜专驻讬讛 谞讜转谉 讟注诐 诇砖讘讞 讻诪讜 讙讘讬 讞讬诇转讬转 讗讜 讚诇诪讗 诪注讟 讛砖专抓 谞讙讚 讛诪砖拽讛 讜讗''讻 讗讬谉 诇谞讜 诇讗住讜专 讻诇 讻讱 讜诇讻讱 讛讬讛 砖讜讗诇 诪讛 讬讛讬讛 诪诪谞讜: 讛讛讜讗 讗讬诪专讟讜讟讬 讗讬诪专讟讟. 讬砖 诇转诪讜讛 注讻砖讬讜 讛讬讗讱 讗谞讜 讗讜讻诇讬诐 讚讘砖 讚讘讜专讬诐 讜讛诇讗 专讙诇讬 讛讚讘讜专讬诐 诪注讜专讘讬诐 讘讚讘砖 讜讗祝 注诇 讙讘 讚讛讜讬 驻讙诐 诪''诪 讛砖专抓 注爪诪讜 讚讗讬驻讙诐 诪讬转住专 诇讻''注 诇讻''谞 诇专''转 讚讜讚讗讬 专讙诇讬 讛讚讘讜专讬诐 讻讬讜谉 讚注爪诪讜转 讘注诇诪讗 谞讬谞讛讜 诪讜转专讬诐 讚讛讗 讛注爪诪讜转 讟讛讜专讬诐 讚转谞谉 讘诪住' (. 讟讛专讜转 驻''讗) 注爪诪讜转 讛讞诪讜专 讟讛讜专讜转 讜专讙诇讬 讛讚讘讜专讬诐 讻注爪诪讜转 讛讞诪讜专 讜讛讗 讚讗诪专讬'. 讗讘专讬诐 讗讬谉 诇讛诐 砖讬注讜专 讗驻讬诇讜 驻讞讜转 诪讻讝讬转 诪谉 讛诪转 讜驻讞讜转 诪讻注讚砖讛 诪谉 讛砖专抓 讛讬讬谞讜 诇注谞讬谉 讟讜诪讗讛 讜讻讙讜谉 讚讗讬讻讗 讘砖专 注诇讜讬讛 讛讗 诇讗讜 讛讻讬 讟讛讜专讬谉 讜诇注谞讬谉 讗讻讬诇讛 砖驻讬专 讚诪讬: 住讘专 诇砖注讜专讬 讘拽''讗 讗诪专 诇讗 讙专注 诪转专讜诪讛 讻讜'. 转讬诪讛 谞讛讬 讚转专讜诪讛 谞讬谞讛讜 讻砖讛讜讗 讘拽讚专讛 讘讚讘专 诇讞 讘讟诇讛 讘住' 讻讚讗诪专 驻专拽 讙讬讚 讛谞砖讛 (讞讜诇讬谉 讚祝 爪讝.) 拽讚讬专讛 砖讘砖诇 讘讛 转专讜诪讛 诇讗 讬讘砖诇 讘讛 讞讜诇讬谉 讜讗诐 讘砖诇 讘谞''讟 讜讬''诇 讚住''诇 讻讬讜谉 砖讟注诪讜 讞讝拽 讘砖讻专 讬砖 诇讚诪讜转讜 诇转专讜诪讛 诇讚讘专 讬讘砖 讜讗''转 讗诪讗讬 诇讗 讘讟讬诇 讘讗讞讚 讜诪讗转讬诐 讻诪讜 注专诇讛 讜讻诇讗讬 讛讻专诐 讜讬''诇 讚砖讗谞讬 讛转诐 诪砖讜诐 讚讛讜讜 讗讬住讜专 讛谞讗讛 诇讻讱 诇讗 讬诇驻讬谞谉 诪讬谞讬讛 砖专爪讬诐 讚砖专讜 讘讛谞讗讛 讗讘诇 转专讜诪讛 砖专讬 讘讛谞讗讛: 讻转讘诇讬谉 讜驻诇驻诇讬谉 讚诇讗 讘讟讬诇 讟注诪讬讬讛讜. 诇讗 讘住' 讜诇讗 讘拽' 砖讛专讬 诪注讟 转讘诇讬谉 谞讜转谉 讟注诐 讘拽讚专讛 讙讚讜诇讛 讗讘诇 讗讬谉 诇讜诪专 讚诇讗 讘讟讬诇 讻诇诇 讚讛讗 讘讛讚讬 谞讜转谉 讟注诐 讞砖讘讬谞谉 诇讬讛 讜诇讗 讘讛讚讬 讗讜住专讬谉 讘诪砖讛讜 讻讚拽讗诪专 诇注讬诇 (讚祝 住讜.) 转讘诇讬谉 砖诇 砖诇砖讛 砖诪讜转 讗住讜专 讜诪爪讟专祝 讻讜': 砖讬注专 讘讞诇讗 讘讞诪砖讬谉. 转讬诪讛 诪''砖 讚诇注讬诇 专讜爪讛 诇讛讞诪讬专 讘讜 讗驻讬诇讜 讬讜转专 诪住' 讜拽' 讜讻讗谉 诪讬拽诇 讘讜 讜讬''诇 诪砖讜诐 讚拽住讘专 讚讘讞诇讗 诇讗 讗砖讘讞 讻''讻 讻诪讜 讘砖讬讻专讗: 讗讬讚讬 讜讗讬讚讬. 驻讬' 讘砖讬讻专讗 讜讞诇讗 讘砖讬转讬谉 讘讛''讙 讜讘讬专讜砖诇诪讬 拽讗诪专 讚砖专抓 诇讗 讘讟讬诇 讻讬 讗诐 讘讗诇祝 讜转诇诪讜讚讬谞讜 注讬拽专 讚讘讟诇 讘砖砖讬诐 讻砖讗专 讗讬住讜专讬诐: 讛讬讻讬 讚诪讬 讘讞讝拽转 讛诪砖转诪专 讻讚转谞讬' 讛专讬 砖讛讬讜 讞诪专讬讜 讻讜'. 讚诪转讜拽诪讗 讘讘讗 诇讛诐 讚专讱 注拽诇转讜谉 讜讛''谞 讛讻讗 讻讙讜谉 砖讬讘讗 诇讜 讚专讱 注拽诇转讜谉 讜转讬诪讛 诪讗讬 讘注讬 讛讬讻讬 讚诪讬 讜讛讗 诪讚拽转谞讬 住讬驻讗 讜讗诐 讛讜讚讬注讜 砖讛讜讗 诪驻诇讬讙 诪讻诇诇 讚专讬砖讗 讘诇讗 讛讜讚讬注讜 砖诪驻诇讬讙 讜讛讬讬谞讜 讞讝拽转 讛诪砖转诪专 讚讬讚讬讛 讜讬''诇 讚讗讚专讘讛 诪讚拽转谞讬 住讬驻讗 讜讗诐 讛讜讚讬注讜 讗住讜专 诪砖诪注 诇讬讛 讚讗''讻 专讬砖讗 讚转谞讬 讘讞讝拽转 讛诪砖转诪专 讛讬讬谞讜 砖讬诪讜专 讞砖讬讘 讟驻讬 诪诇讗 讛讜讚讬注讜 砖诪驻诇讬讙 诪讚转谞讬 讘讞讝拽转 讛诪砖转诪专 讜讗讬 专''诇 讻讙讜谉 [砖诇讗] 砖讛讜讚讬注讜 砖诪驻诇讬讙 诇讬砖转讜拽 诪诇讬砖谞讗 讚讘讞讝拽转 讛诪砖转诪专 讜诪讻诇诇讗 讚住讬驻讗 砖诪注讬谞谉 诇讬讛 讗诇讗 讜讚讗讬 讘讗 诇讜诪专 砖讗祝 诇讗 讛讜讚讬注讜 砖诪驻诇讬讙 讬砖 诇讞讜砖 讘讚讘专 讻讬讜谉 砖专讜讗讛讜 讛注讜讘讚 讻讜讻讘讬诐 砖诪转专讞拽 讜转讚注 讚爪专讬讱 砖诐 讞讝拽转 砖讬诪讜专 讗讞专 讜拽讘注讬 诪讗讬 讛讜讬 讜诪砖谞讬 讻讚转谞讬讗 讻讜' 讻讙讜谉 砖讬讜讻诇 诇讘讗 注诇讬讜 讚专讱 注拽诇转讜谉: 诪讗讬 砖谞讗 专讬砖讗 讜诪讗讬 砖谞讗 住讬驻讗. 驻讬' 讚专讬砖讗 讗诪讗讬 诇讗 讛讜讬 讟讛专讜转讬讜 讟诪讗讬诐 讻诪讜 讘住讬驻讗 讜讗''转 诇讬砖谞讬 诇讬讛 讚专讬砖讗 诪讬讬专讬 讘诇讗 讛讜讚讬注讜 砖讛驻诇讬讙 讜诇讻讱 砖专讬 讻讚转谞讬讗 讗诐 讛谞讬讞讜 讘讞讝拽转 讛诪砖转诪专 诪讜转专 讜讛讬讬谞讜 讻砖诇讗 讛讜讚讬注讜 砖讛驻诇讬讙 讜转讬专抓 专砖''讬 讚诇讗 讚诪讬 诇诪转谞讬' 讚讛讗 诪讬讬专讬 讘讟讛专讜转 讻讙讜谉 驻讬专讜转 砖讛讜讗 诪讞讝讬拽 讘讬讚讬讜 讜谞讜讙注 讘讛诐 讘讻诇 砖注讛 讜诇讻讱 驻专讬讱 讚讗讬谉 诇讞诇拽 讜诪''诪 拽砖讛 讚诇讜拽诪讗 讘讞讘讬讜转 讜诇讗 转拽砖讬 诪讬讚讬 讚讛讗 讟讛专讜转 诪砖诪注 谞诪讬 讘讞讘讬讜转 讜注讜讚 拽砖讛 讚讗讬 诪讬讬专讬 讻诪讜 砖驻讬专砖 讛拽讜谞讟专住 讗''讻 诇讗 讛讜讛 诇讬讛 诇诪讬驻专讱 诪专讬砖讗 诇住讬驻讗 讗诇讗 讛讜讛 诇讬讛 诇诪讬驻专讱 诪专讬砖讗 诪讬谞讬讛 讜讘讬讛 讘讛讚讬讗 诪''讟 讚专讬砖讗 讟讛专讜转讬讜 讟讛讜专讜转 讻讬讜谉 砖讛讜讗 诪讞讝讬拽 讘讜 讜谞讜讙注 讘讛诐 讻讚驻''讛 诇讻''谞 诇专''讬 讚诇注讜诇诐 诪讬讬专讬 讘讞讘讬讜转 诪讬讛讜 讘驻转讜讞讜转 砖拽诇 诇讬讙注 讘讛谉 诇讻讱 诇讗 诪爪讬 诇砖谞讜讬讬 讘诇讗 讛讜讚讬注讜 砖讛驻诇讬讙 诪''诪 诇讬转住专 讜诇讗 讚诪讬 诇诪转谞讬' 讚砖专讬 讙讘讬 讬讬谉 讘诇讗 讛讜讚讬注讜 砖讛驻诇讬讙 讚诪转谞讬' 诪讬讬专讬 讘讞讘讬讜转 住转讜诪讜转 讜讗''转 讗讻转讬 诇讜拽诪讗 讘住转讜诪讜转 讻诪讜 诪转谞讬' 讜诇讗 转拽砖讛 专讬砖讗 诇住讬驻讗 讜讬''诇 讚注诇 讻专讞讱 诇讗 诪讬转讜拽诪讗 讘专讬讬转讗 讘住转讜诪讜转 诪讚拽转谞讬 讻讬讜谉 砖谞转注诇诪讜 诪诪谞讜 讟讛专讜转讬讜 讟诪讗讜转 讜讗讬 讘住转讜诪讜转 讛讗 讘注讬谞谉 讻讚讬 砖讬砖转讜诐 讜讬住转讜诐 讜讬讙讜讘 讗祝 讘讛讜讚注讛 砖讛驻诇讬讙 讻讚拽转谞讬 讘诪转谞讬转讬谉:





专砖讘"讗

讜讛诇讻转讗 讗讬讚讬 讜讗讬讚讬 讘砖转讬谉. 驻讬专讜砖: 讘讬谉 讘砖讻专讗 讘讬谉 讘讞诇讗, 讚拽住讘专 谞讜转谉 讟注诐 诇砖讘讞 讛讜讗, 讜讛讜专讜 专讘讜转讬谞讜 讛爪专驻转讬诐 讝"诇 讛诇讻讛 诇诪注砖讛 讚讚讜拽讗 讘讞诇讗 讜砖讻专讗 讗讝诇讬谞谉 讘讬讛 讘砖砖讬诐 讚诪砖讘讬讞 讛讜讗 讘讛讻讬, 讗讘诇 讘砖诪谉 讜讬讬谉 讜砖讗专 诪砖拽讬谉 驻讜讙诐 讛讜讗 讜诪讜转专. 讜讻谉 讻转讘 讘讛诇讻讜转 讛专讬"祝 讝"诇: 讜讛诇讻转讗 讗讬讚讬 讜讗讬讚讬 讘砖转讬谉, 讚讞讬讬砖讬谞谉 讚讬诇诪讗 讗砖讘讜讞讬 诪砖讘讞 讘讞诇讗 讜砖讻专讗.
讛讗 讚讗诪专讬谞谉 讛讻讗 讜讻谉 诇讻诇 讗讬住讜专讬谉 砖讘转讜专讛, 诇讗讜 诇诪讬诪专讗 砖讛讜诇讻讬谉 讘讻诇 讗讬住讜专讬谉 讘转专 谞转讬谞转 讟注诐, 砖讛专讬 讬砖 讗讜住专讬诐 讘诪讛 砖讛谉, 讗诇讗 讛讻讬 拽讗诪专, 讜讻谉 诇讻诇 讗讬住讜专讬谉 砖讛讜诇讻讬谉 讘讛诐 讘谞转讬谞转 讟注诐 诪砖注专讬谉 讘讛谉 讘砖砖讬诐, 讜诇讗 讘讞诪砖讬诐 讜诇讗 讻转讘诇讬谉 讘拽讚专讛, 讜讻谉 注讬拽专.



 诪转谞讬': 谞讻专讬 砖讛讬讛 诪注讘讬专 注诐 讬砖专讗诇 讻讚讬 讬讬谉 诪诪拽讜诐 诇诪拽讜诐 讗诐 讛讬讛 讘讞讝拽转 诪砖转诪专 诪讜转专. 驻讬专讜砖: 砖诇讗 讛讜讚讬注讜 砖讛讜讗 诪驻诇讬讙, 讗祝 注诇 驻讬 砖谞转专讞拽 诪诪谞讜 讛专讘讛 讜谞转注诇诪讜 注讬谞讬讜 诪讛谉 诪讜转专, 讚讻讬讜谉 砖诇讗 讛讜讚讬注讜 砖讛讜讗 诪驻诇讬讙 诪专转转 讜讗诪专 讛砖转讗 讗转讬 诇讬讛. 讜讻讬 拽转谞讬 诪讜转专 讗驻讬诇讜 讘讞讘讬讜转 驻转讜讞讜转, 讚讜诪讬讗 砖讛讬讛 讗讜讻诇 注诪讜 注诇 讛砖讜诇讞谉 讜讛谞讬讞 诇讙讬谉 注诇 讛讚讜诇讘拽讬 讚拽转谞讬 砖讛讜讗 诪讜转专, 讜诇讙讬谉 砖注诇 讛讚讜诇讘拽讬 讗讬谞讜 住转讜诐 讗诇讗 驻转讜讞 讻诇讙讬谉 砖注诇 讛砖讜诇讞谉. 讜拽转谞讬 谞诪讬 讗诐 讗诪专 诇讜 讛讜讬 诪讜讝讙 讜砖讜转讛 讗祝 砖注诇 讛讚讜诇讘拽讬 讗住讜专, 讞讘讬讜转 驻转讜讞讜转 讗住讜专讜转 住转讜诪讜转 诪讜转专讜转 , 讗诇诪讗 专讬砖讗 讗驻讬诇讜 讘驻转讜讞讜转 拽讗诪专 砖讛讜讗 诪讜转专.讜注讜讚 讚拽转谞讬 讘转讜住驻转讗 (驻"讞 讛"讘), 驻专讜讗专 砖讬砖专讗诇 讜讙讜讬 讻讜谞住讬谉 诇转讜讻讜 讬讬谉, 讗祝 注诇 驻讬 砖讞讘讬讜转 驻转讜讞讜转 讜讛讙讜讬 讬讜砖讘 [讜诪砖诪专谉] 诪讜转专, 诪驻谞讬 砖讞讝拽转 讛诪砖转诪专. 讜讛讗 讚拽转谞讬 住讬驻讗 讚诪转谞讬转讬谉 讜讗诐 讛讜讚讬注讜 砖讛讜讗 诪驻诇讬讙 讻讚讬 砖讬砖转讜诐 讜讬住转讜诐 讚诪砖诪注 讚讘住转讜诪讜转 诪讬讬专讬, 诇讗讜 诇诪讬诪专讗 讚讻讜诇讛 诪转谞讬转讬谉 诪讬讬专讬 讘住转讜诪讜转, 讗诇讗 讛讻讬 拽讗诪专, 讜讗诐 讛讜讚讬注讜 砖讛讜讗 诪驻诇讬讙 讗祝 注诇 讙讘 讚讞讘讬讜转 住转讜诪讜转 讗住讜专讜转, 讗诐 讬砖 砖讬注讜专 讘讛驻诇讙转讜 讻讚讬 砖讬砖转讜诐 讜讬住转讜诐 讜转讙讜讘. 讜注讜讚 讚讻诇 讛谞讬 注讜讘讚讬 讚砖专讬谞谉 讘砖诪注转讬谉 诪砖讜诐 讞讝拽转 诪砖转诪专 讘驻转讜讞讜转 讜讚讗讬 诪讬讬专讬, 讚讗讬 讘住转讜诪讜转 讗驻讬诇讜 讘讞讝拽转 砖讗讬谞讜 诪砖转诪专 讛讬讛 诪讜转专, 讻讬讜谉 讚拽讬讬诪讗 诇谉 (讘注"讘) 讻专' 讗诇讬注讝专 讚诇讗 讞讬讬砖 诇讝讬讜驻讗 讜讻专讘谉 砖诪注讜谉 讘谉 讙诪诇讬讗诇 讚诇讗 讞讬讬砖 诇砖转讜诪讗. 讜讻转讘 讛专诪讘"谉 谞"专 讚诪讬讛讜 诪砖诪注 砖讬砖 讘讛谉 驻拽拽 砖诇 注抓, 讗讘诇 讘驻转讜讞讜转 诇讙诪专讬 诇讗, 讚讻讬讜谉 砖讛谉 注诇 讻转驻讜 讜讛讜讗 讬讻讜诇 诇讬讙注 讘讛谉 诇讛讚讬讗 讞讬讬砖讬谞谉 讚讬诇诪讗 谞讙注, 讜讗祝 注诇 讙讘 讚诪转谞讬转讬谉 住转诪讗 拽转谞讬, 诪砖讜诐 讚诇讗讜 讗专讞 讗专注讗 诇讛注讘讬专 讞讘讬讜转 诪诪拽讜诐 诇诪拽讜诐 驻转讜讞讜转 诇讙诪专讬 讘诇讗 驻拽拽. 讜讛专讗讘"讚 讝"诇 (注"讘 讚"讛 讜讛讗) 讻转讘 讚讞讘讬讜转 驻转讜讞讜转 讚砖专讬谞谉 讘讝诪谉 砖讛诐 讘讞讝拽转 诪砖转诪专 讚讜拽讗 讘住驻讬谞讛 讜讞谞讜转 砖讗讬谉 诇讜 专砖讜转 诇讬讙注 讘讞讘讬讜转 注爪诪谉, 讗讘诇 讘诪注讘讬专 讞讘讬讜转, 住转讜诪讜转 讚讜拽讗 讗讘诇 驻转讜讞讜转 讗住讜专讜转, 砖讛专讬 讗驻砖专 诇驻砖讜讟 讬讚讬讜 诇转讜讻讛 讜诇讬讙注 讗诐 讛讬讗 诪诇讗讛, 讜讛讬讬谞讜 讚讙专住讬谞谉 讘驻专拽 专' 讬砖诪注讗诇 (注讘讜讚讛 讝专讛 住, 讗) 讙讜讬 讚专讬 讻讜讘讗 讜讬砖专讗诇 讗讝讬诇 讘讛讚讬讛, 诪诇讬讗 讗住讜专 诪砖讜诐 讚讬诇诪讗 谞讙注, 讜讗诐 讞住专讛 讛讬讗 讻讬讜谉 砖谞转注诇诪讜 注讬谞讬讜 诪诪谞讜 讗住讜专, 诪砖讜诐 砖诪讗 讛讜专讬讚讛 诪讻转驻讜 讜谞讙注 讘讜 讜讗讜诪专 诇谞讜讞 诪注讟 讛讜爪专讻转讬. 讜转驻住 注诇讬讜 讛专诪讘"谉 谞"专 讜讗诪专 讚讜讚讗讬 谞专讗讬谉 讚讘专讬 讛专讗讘"讚 讝"诇 讘讟注诐, 讗讘诇 诪砖诪注 诇讻讗讜专讛 讚讻讜诇讛 诪转谞讬转讬谉 讘讞讚讗 讙讜讜谞讗 诪讬转谞讬讬讗,讜专讬砖讗 讚谞讻专讬 砖讛讬讛 诪注讘讬专, 讻住讬驻讗 讚拽转谞讬 砖注诇 讛讚讜诇讘拽讬 诪讜转专. 讜注讜讚 讚讙专住讬谞谉 讘讬专讜砖诇诪讬 (讛"讚) 讗诪专 专' 砖诪讜讗诇 诪注砖讛 讘谞讻专讬 讗讞讚 砖讛讬讛 诪注讘讬专 注诐 讬砖专讗诇 讻讚讬 讬讬谉 诪诪拽讜诐 诇诪拽讜诐, 讗转讗 注讜讘讚讗 拽讜诪讬 专' 讗讘讛讜 讜讗住专, 讗诪专讬 讘驻转讜讞讜转 讛讜讛 注讜讘讚讗, 讜讗诪专 专' 讝专讬拽讗 诇讗 住讜祝 讚讘专 诪诇讗讜转 讗诇讗 讗驻讬诇讜 讞住专讜转 讚讟专祝 讜谞讙注 讘讬讚讬讛 讜讞讝专, 驻讬专讜砖 讟专祝 讘讬讬谉 讘讻转驻讜 注讚 砖讛专讻讬谉 讛讞讘讬转 讜谞讙注 讘讬讬谉 讘讬讚讜, 谞专讗讛 诪讻讗谉 讚讻诇 讛讬讻讗 讚讬讻讜诇 诇讬讙注 讘讬讬谉 讻砖讛讜讗 注诇 讻转驻讜 讻讬讜谉 砖谞转注诇诐 诪注讬谞讬讜 讗住讜专, 讗讘诇 诇讛讜专讬讚讛 诪讻转驻讜 诪专转转. 讜讗诐 转讗诪专 讜诇讛讚讬谉 驻讬专讜砖讗 讚诪驻专砖 讚讗驻讬诇讜 讘驻转讜讞讜转 讗讬讬专讬 诪转谞讬转讬谉, 讻讬 诇讗 讛讜讚讬注讜 砖讛讜讗 诪驻诇讬讙 诪讗讬 讛讜讬, 讜讛诇讗 讛讙讜讬 专讜讗讛 讚专讱 诇驻谞讬讜 讜讗讬谉 砖诐 讗讚诐 讜诇诪讛 讬诪谞注 诪诇讬讙注. 讛讗 诪住拽讬谞谉 讘讙诪专讗 砖诇讗 讗诪专 诇讛诐 诇讻讜 讜讗谞讬 讗讘讗 讗讞专讬讻诐 讜讬砖 砖诐 讚专讱 讗讞专转 砖讬讻讜诇 诇讘讜讗 注诇讬讛诐 讚专讱 注拽诇转讜谉, 讜讛讬诇讻讱 诪转讬讬专讗 砖诪讗 讘注讜讚 砖讬住诇拽 讛驻拽拽 讜谞讙注 讘讜 讬讘讗 注诇讬讜 讘注诇讬讜 讚专讱 注拽诇转讜谉. 讜诇驻讬 讛注谞讬谉 讛讝讛 谞专讗讛 砖讗诐 讛讬讜 砖谞讬诐 讗讜 砖诇砖讛 驻讜注诇讬诐 砖讬讜讻诇 讻诇 讗讞讚 诪讛诐 诇讛住转讻诇 讘讚专讱 讗砖专 讘讜 讬讻讜诇 诇讘讜讗 讗住讜专, 砖讛专讬 讞讝专讜 讻诇 讛讚专讻讬诐 讘讚专讱 讗讞讚 讜讗讬谉 讬讻讜诇 诇讘讜讗 注诇讬讛诐 注讜讚 讘讚专讱 注拽诇转讜谉 砖诇讗 讬专讗讜 讗讜转讜 讘讘讜讗讜.



讜讗诐 讛讜讚讬注讜 砖讛讜讗 诪驻诇讬讙 讗住讜专. 驻讬专砖 讛专讗讘"讚 讝"诇 讜讚讜拽讗 砖讛讜讚讬注讜 诪拽讜诐 讛驻诇讙转讜, 讗讘诇 讗诐 诇讗 讛讜讚讬注讜 讗祝 注诇 驻讬 砖讗诪专 诇讜 诇讱 讜讗谞讬 讗讘讜讗 讗讞专讬讱 讜谞转注诇诪讜 注讬谞讬讜 诪诪谞讜 诪讜转专, 诪砖讜诐 讚诪专转转 讜讗诪专 砖诪讗 诇讗 讬专讞讬拽 讻讚讬 砖讗讜讻诇 诇砖转讜诐 讜诇住转讜诐 讜诇谞讙讜讘, 讜讗祝 注诇 驻讬 砖诇注谞讬谉 讟讛专讜转 讗诪专讬谞谉 砖讗诐 讗诪专 诇讛诐 诇讻讜 讜讗谞讬 讗讘讜讗 讜讻讜' 讻讬讜谉 砖谞转注诇诪讜 注讬谞讬讜 讟诪讗讜转, 讛转诐 讘讞讘讬讜转 驻转讜讞讜转 讗讜 讗讜讻诇讬谉 诪讙讜诇讬谉 讚讘讛专祝 注讬谉 讬讻讜诇 诇讬讙注 讘讛谉 讜讗讬谞讜 谞讬讻专 讘诪讙注讜, 讗讘诇 讻讗谉 讚讞讘讬讜转 住转讜诪讜转 [讗讬谞谉] 讗住讜专讜转 注讚 砖讬讜讚讬注谞讜 诪拽讜诐 讛驻诇讙转讜. 讜讚讜拽讗 谞诪讬 讘砖讗诪专 诇讛诐 讗谞讬 讗讘讜讗 讗讞专讬讻诐 讚住诪讻讗 讚注转讬讛, 讗讘诇 讗诐 诇讗 讗诪专 诇讛诐 讻讱, 讗诐 讬砖 砖诐 讚专讱 讗讞专转 拽专讜讘讛 讬讜转专 砖讬讜讻诇 诇讘讜讗 讘讛 拽讜讚诐 诪砖讬注讜专 砖转讬诪讛 讜住转讬诪讛 讜谞讙讜讘 诪讜转专, 讚诪专转转 讚砖诪讗 讬讘讜讗 注诇讬讛诐 讚专讱 注拽诇转讜谉, 讜讗祝 注诇 驻讬 砖砖讛讛 讛专讘讛 诪讜转专, 讚诪讻诇 诪拽讜诐 诪专转转讬 讗讬谞讛讜 讛砖转讗 讗转讬 讛砖转讗 讗转讬, 讜诪讬诪谞注讬 讜诇讗 谞讙注讬.



讛诪谞讬讞 讬讬谞讜 讘拽专讜谉 讗讜 讘住驻讬谞讛 讜讛诇讱 诇讜 讘驻拽讜谞讚专讬. 讻诇讜诪专 砖诇讗 讬讚注讜 讘讗讬 讝讜 讚专讱 讛诇讱, 讜驻讬专砖 讛专讗讘"讚 讝"诇: 讚谞专讗讛 讚诪砖讜诐 讛讻讬 谞拽讟 讛讻讗 讜讛诇讱 讘驻拽讜谞讚专讬讬讗, 诇讜诪专 砖诇讗 讛讜讚讬注讜 砖讛讜讗 谞讻谞住 诇诪讚讬谞讛 诇诪专讞抓, 砖讗诐 讛讜讚讬注讜 讻谉 讗祝 注诇 驻讬 砖诇讗 讛讜讚讬注讜 讘讗讬 讝讜 讚专讱 讬讘讗 讗住讜专, 讻讬讜谉 砖讬砖 砖讬注讜专 讘讻谞讬住转 讛注讬专 讜专讞讬爪转 讛诪专讞抓 讻讚讬 砖讬砖转讜诐 讜讬住转讜诐 讜转讙讜讘. 讗讘诇 讻砖讛诇讱 讘驻拽讜谞讚专讬讬讗 砖诇讗 讬讚注讜 讛诐 砖讛诇讱 诇专讞讜抓, 讗祝 注诇 驻讬 砖砖讛讛 讛专讘讛 诪讜转专, 讚诪专转转讬 讛砖转讗 讗转讬. 讜讛讗 讚拽转谞讬 谞诪讬 讘讞谞讜转 讬讜爪讗 讜谞讻谞住, 诇讗讜 诇诪讬诪专讗 砖讗诐 砖讛讛 讻讚讬 砖转讬诪讛 讗住讜专 讜讗祝 注诇 驻讬 砖诇讗 讛讜讚讬注讜 讛驻诇讙转讜, 讗诇讗 讗讜专讞讗 讚诪讬诇转讗 谞拽讟 砖讗讬谉 讚专讱 讘注诇 讛讘讬转 诇讛谞讬讞 讞谞讜转讜 诇讙讜讬 讜诇讛驻诇讬讙, 讜讬讜爪讗 讜谞讻谞住 谞诪讬 讚拽转谞讬, 诇讗讜 诇诪讬诪专讗 砖讬爪讗 讜谞讻谞住 讘转讞诇讛 讜讗讞专 讻讱 讬爪讗 讜讛驻诇讬讙, 讗诇讗 讗驻讬诇讜 讬爪讗 讜讛驻诇讬讙 驻注诐 专讗砖讜谞讛 诪讜转专, 讻讬讜谉 砖讚注转 讛讙讜讬 砖讛讜讗 讬讜爪讗 讜谞讻谞住, 讻诇讜诪专 砖诇讗 讛讜讚讬注 砖讛讜讗 诪驻诇讬讙.



  讙诪专讗: 讛讬讻讬 讚诪讬 讘讞讝拽转 诪砖转诪专 讜讻讜'. 转讬诪讗 诪讗讬 拽讗 诪讬讘注讬讗 诇讬讛, 讚讛讗 诪讚拽转谞讬 讘诪转谞讬转讬谉 讜讗诐 讛讜讚讬注讜 砖讛讜讗 诪驻诇讬讙 讗住讜专, 讗诇诪讗 诪砖诪注 讚讞讝拽转 诪砖转诪专 讛讜讬 讻砖诇讗 讛讜讚讬注讜 砖讛讜讗 诪驻诇讬讙. 讜诪讚讘专讬 讛专讗讘"讚 讝"诇 砖讻转讘 讘诪转谞讬转讬谉 讙讘讬 讛诇讱 讘驻拽谞讚专讬讗 诪砖诪注 讚讗讬讛讜 讝"诇 诪驻专砖 诇讛 讛讻讬, 讚讛砖转讗 诪住驻拽讗 诇谉 讛讗 讚拽转谞讬 讗诐 讛讜讚讬注讜 砖讛讜讗 诪驻诇讬讙 讗诐 讛讜讗 讛驻讱 诪讞讝拽转 诪砖转诪专 讜诇讜诪专 讚讻诇 讝诪谉 砖诇讗 讛讜讚讬注讜 讛讜讬 讘讞讝拽转 诪砖转诪专, 讗讜 讚讬诇诪讗 讛讗 讚拽转谞讬 讗诐 讛讜讚讬注讜 砖讛讜讗 诪驻诇讬讙 拽讗讬 讗讞讝拽转 诪砖转诪专, 讜诇讜诪专 砖讗诐 讛讜讚讬注讜 砖讛讜讗 诪驻诇讬讙 讗祝 注诇 讙讘 讚讛谞讬讞讜 讘讞讝拽转 诪砖转诪专 讗住讜专, 讜讞讝拽转 诪砖转诪专 诇讗讜 讛讬讬谞讜 砖诇讗 讛讜讚讬注讜 砖讛讜讗 诪驻诇讬讙, 讗诇讗 诪讬诇转讗 讗讞专讬转讬 讛讬讗, 讜诪砖讜诐 讛讻讬 诪讬讘注讬讗 讘注讬 诇讛 讛讬讻讬 讚诪讬 讛讗讬 讞讝拽转 诪砖转诪专. 讜诪讚讘专讬 讛专诪讘"谉 谞"专 谞专讗讛 讚诪驻专砖: 诪讬讚注 讬讚注讬 讚诇讗 讛讜讚讬注讜 砖讛讜讗 诪驻诇讬讙 讞讝拽转 诪砖转诪专 拽专讬谞谉 诇讬讛, [讗诇讗] 讚讗讞讘讬讜转 驻转讜讞讜转 拽讗 诪讬讘注讬讗 诇讬讛 讟注诪讗 诪讗讬, 讗祝 注诇 驻讬 砖诇讗 讛讜讚讬注讜 砖讛讜讗 诪驻诇讬讙 讗诪讗讬 诪讜转专讜转, 讜讛诇讗 讛讙讜讬 专讜讗讛 讛讚专讱 诇驻谞讬讜 砖讗讬谉 砖诐 讘注诇讬诐 讜讬讻讜诇 讛讜讗 诇讬讙注, 讜诪住拽谞讗 讘讘讗 诇讛诐 讚专讱 注拽诇转讜谉.





专讬讟讘"讗

讛讛讜讗 讗诪专讟讜讟讬 讗诪专讟讟. 驻专状砖讬 讝状诇 谞诪专讟 诇讞转讬讻讜转 讚拽讜转 讜砖专抓 讗住讜专讜 讘讻注讚砖讛 讻讟讜诪讗转讜 讜讞讬讬砖讬谞谉 讚讬诇诪讗 讘诇注 讞转讬讻转 砖专抓 讘讛讚讬 讞讜诪抓 注讻状诇 讜讗讬谞讜 谞讻讜谉 讞讚讗 讚诇讗 诪爪讬谞讜 讘砖诐 诪拽讜诐 讚诪讚诪讬 讗讬住讜专 诇讟讜诪讗讛 诇砖讬注讜专讜 讗诇讗 讻诇 讛讗讬住讜专讬谉 讘讻讜讬转 讜注讜讚 讗驻讬诇讜 讛讜讬 砖讬注讜专讜 讘讻讝讬转 讗诐 讛讞转讬讻讜壮 讛讚拽讜转 讛谉 砖诐 讜诇讗 谞住转谞谞讜 讚讻讜诇讬 注诇诪讗 讗住讜专 诇砖转转讜 砖诪讗 讬讘诇注 诪诪谞讜 讚讛讗 讗讬讻讗 讗讬住讜专讗 讚讗讜专讬转讗 讚拽讬讬诪讗 诇谉 讞爪讬 砖讬注讜专 讗住讜专 诪谉 讛转讜专讛 讜讗驻讬诇讜 诇诪讗谉 讚讗诪专 砖讗讬谞讜 讗住讜专 诪谉 讛转讜专壮 讗讬住讜专讗 讚专讘谞谉 诪讬讛讗 讗讬讻讗 讜讛谞讻讜谉 讻诪讜 砖驻讬壮 讘转讜住驻讜转 讛讛讜讗 砖注专讜 讛讬讛 谞诪专讟 讜诇讗 讛讬讛 驻讜讙诐 讻讬 讗诐 注诇 讬讚讬 诇讻诇讜讱 砖注专讜 讛讜讗 驻讜讙诐 讜讚讬诇诪讗 讻转讘诇讬谉 讘拽讚专讛 讻诇讜诪专 讗诐 讗转讛 讘讗 诇讛讞诪讬专 讘讟注诪讜 诪驻谞讬 砖谞讜转谉 讟注诐 讛专讘讛 讗讬诪讗 讻转讘诇讬谉 讘拽讚专讛 讚诇讗 讘讟讬诇 讟注诪讬讛 诇注讜诇诐.



讜讛诇讻转讗 讗讬讚讬 讜讗讬讚讬 讘砖转讬谉. 驻讬壮 讘讬谉 讘砖讻专讗 讘讬谉 砖谞讜转谉 讟注诐 讘讛诐 诇砖讘讞 讜讛讜专讜 专讘讜转讬 讛爪专驻转讬诐 讝状诇 讛诇讻讛 诇诪注砖壮 讚讚讜拽讗 讘讞诇讛 讜砖讻专讗 讘注讬谞谉 砖砖讬诐 诪驻谞讬 砖讛讜讗 诪砖讘讬讞 讘讛诐 讗讘诇 讘砖诪谉 讜讬讬谉 讜砖讗专 诪砖拽讬谉 讛专讬 讛讜讗 诪讜转专 讚驻讜讙诐 讛讜讗 讜讻谉 讻转讜讘 讘讛诇讻讜转 专讘讬谞讜 讗诇驻住讬 讝状诇 讜讛诇讻转讗 讗讬讚讬 讜讗讬讚讬 讘砖砖讬诐 讚讞讬讬砖讬谞谉 讚讬诇诪讗 讗砖讘讜讞讬 诪砖讘讞 讘讞诇讛 讜讘砖讻专讗 注讚 讻讗谉. 讜讻谉 讻诇 讗讬住讜专讬谉 砖讘转讜专讛 讘砖砖讬诐 拽砖讬讗 诇讛讜 诇专讘谞谉 讝状诇 讚讛讗 讗讬讻讗 讻诪讛 讗讬住讜专讬谉 砖讛诐 讘诪砖讛讜 诇讚讘专讬 讛讻诇 讜转讬专爪讜 诇讗讜 讚讜拽讗 讜诇讗 讘讗 讗诇讗 诇讗驻讜拽讬 诪讛谞讛讜 讚诇注讬诇 讚讗讬讻讗 讚诪砖注专 讘讞诪砖讬谉 讗讜 讻转讘诇讬谉 讘拽讚专讛 讜讛讻讬 拽讗诪专 讜讻谉 讻诇 讛讗讬住讜专讬谉 砖讘转讜专讛 砖讛讜诇讻讬谉 讘讛诐 讘谞转讬谞转 讟注诐 诪砖注专讬诐 讗讜转谉 讘砖砖讬诐 讜诇讗 讘讞诪砖讬诐 讜砖讬注讜专讗 讗讞专讬谞讗 讜注讚讬谉 讗讬谉 讝讛 诪住驻讬拽 讚讗讻转讬 讗讬讻讗 讗讬住讜专讬谉 砖讛诐 讘谞讜转谉 讟注诐 砖讛诐 讘诪讗讛 讜讗讞讚 讗讜 讘诪讗转讬诐 讜讗讞讚 诇讚讘专讬 讛讻诇 诇讻讱 谞专讗讛 诇讬 讚讛讻讬 拽讗诪专 讜讻谉 讻诇 讗讬住讜专讬谉 砖讘转讜专讛 讻讬讜爪讗 讘讝讛 砖讛诐 诪讬谉 讘砖讗讬谞讜 诪讬谞讜 讻讜诇诐 讘砖砖讬诐 讜讛砖转讗 讛讜讜 讻诇诇讗 讚讜拽谞讗 讗驻讬诇讜 讘讗讬住讜专讬 诪砖讛讜 讚注讘讜讚讛 讝专讛 讜讻诇 讚讘专 砖讬砖 诇讜 诪转讬专讬谉 讜讻诇 谞讜转谞讬 讟注诪讬诐 讜讗讬谉 诇讱 讬讜爪讗 诪谉 讛讻诇诇 讛讝讛 讗诇讗 讞诪抓 讘驻住讞 诇讚注转 讛讙讗讜谞讬诐 讝状诇 讚讗诪专 专讘讗 讘讬谉 讘诪讬谞讜 讜讘讬谉 砖诇讗 讘诪讬谞讜 讗住讜专 讜驻讬专砖讜 讛讙讗讜谞讬诐 讝状诇 砖讗住讜专 讘诪砖讛讜 诪砖讜诐 讚讗讬讻讗 注诇讬讛 讘诇讬专讗讛 讜讘诇 讬诪爪讗 讜诪讜专讬 讛专状讗 讛诇讜讬 讝状诇 拽诇住谞讬 讘驻讬专讜砖 讛讝讛 诪讗讚.



诪转谞讬壮 谞讻专讬 砖讛讬讛 诪注讘讬专 讻讚讬 讬讬谉 诇讬砖专讗诇 诪诪拽讜壮 诇诪拽讜诐 讗诐 讛讬讛 讘讞讝拽转 诪砖转诪专 诪讜转专 讜讘讙诪专讗 诪驻专砖 讛讬讻讬 讚诪讬 讘讞讝拽转 诪砖转诪专 讜讻诇 诪拽讜诐 砖讗诪专讜 讘注谞讬谉 讝讛 诪讜转专 驻讬专讜砖讜 砖讛讜讗 诪讜转专 讗驻讬诇讜 讘砖转讬讛 讜讻谉 诪讛 砖讗诪专讜 讗住讜专 谞专讗讬谉 讚讘专讬 讛讗讜诪专讬诐 讚讗住讜专 讗驻讬诇讜 讘讛谞讗壮 讗祝 注诇 驻讬 砖讛讜讗 住驻拽 诪讙注 讞讚讗 讚讛讻讬 诪砖诪注 诇讬砖谞讗 拽爪转 讜注讜讚 讚讻讬讜谉 砖讗转讛 讞讜砖讚讜 砖谞讙注 讘讻讜谞讛 讗讬 讗驻砖专 砖诇讗 诇讗住讜专 讘讛谞讗讛.



讜讗诐 讛讜讚讬注讜 砖讛讜讗 诪驻诇讬讙. 驻专砖状讬 讝状诇 讜讞讘讬讜转 住转讜诪讜转 讛讜讬 砖诪讜专谉 讘讻讚讬 砖讬住转讜诐 讻讜壮 讜诪诇砖讜谞讜 讝讛 谞专讗讛 砖讛讜讗 讝状诇 住讜讘专 讚专讬砖讗 诪讬讬专讬 讗驻讬诇讜 讘驻转讜讞讜转 讜讗驻讬诇讜 讛讻讬 讻讬讜谉 砖讛讜讗 讘讞讝拽转 讛诪砖转诪专 讜诇讗 讛讜讚讬注讜 砖讛讜讗 诪驻诇讬讙 讚诪专转转 诇诪讙注 讚讗诪专 讛砖转讗 讗转讬 讜讚讜诪讬讗 讚讛讬讛 讗讜讻诇 注诇 讛砖诇讞谉 讜讛谞讬讞 诇讙讬谉 诇驻谞讬讜 砖注诇 讛讚诇讘拽讬 诪讜转专 讜讛讛讬讗 讘讜讚讗讬 讘驻转讜讞 诪讬讬专讬 讚讜诪讬讗 讚诇讙讬谉 砖注诇 讛砖诇讞谉 讜拽转谞讬 谞诪讬 讗诐 讗诪专 诇讜 讛讜讬 诪讜讝讙 讜砖讜转讛 讗祝 砖注诇 讛讚诇讘拽讬 讗住讜专. 讞讘讬讜转 驻转讜讞讜转 讗住讜专讜转 住转讜诪讜转 诪讜转专讜转 讚讬诇诪讗 专讬砖讗 讗驻讬诇讜 讘驻转讜讞讜转 讜拽讗诪专 砖讛讜讗 诪讜转专 讗讘诇 讛专状讗讘讚 讝状诇 讻转讘 讚讚讜拽讗 讘住驻讬谞讛 讜讞谞讜转 砖讗讬谉 诇讜 专砖讜转 诇讬讙注 讘讞讘讬讜转 注爪诪谉 砖专讬谞谉 讘讞讘讬讜转 驻转讜讞讜转 讻砖讛谉 讘讞讝拽转 诪砖转诪专 讗讘诇 讘诪注讘讬专 讞讘讬讜转 讚讜拽讗 住转讜诪讜转 诪讜转专讜转 讗讘诇 驻转讜讞讜转 讗住讜专讜转 砖讛专讬 讗驻砖专 诇驻砖讜讟 讬讚讬讜 讜诇讬讙注 讘讬讬谉 讗诐 讛讬讛 诪诇讗讛 讜讻讚讗诪专讬谞谉 诇注讬诇 讘驻专拽 专讘讬 讬砖诪注讗诇 讙讘讬 讙讜讬 讚讚专讬 讞诪专讗 讚讘诪诇讬讗 讗住讬专 讗驻讬诇讜 讛讬讻讗 讚讗讝讬诇 讬砖专讗诇 讗讞讜专讬讛 讜讗祝 讘讞住专讛 讙诐 讻谉 讬砖 诇讞讜砖 讘诪砖谞转讬谞讜 诇讗住讜专 讚讻讬讜谉 砖谞转注诇诪讜 注讬谞讬讜 诪诪谞讜 砖诪讗 讛讜专讬讚讛 诪讻转驻讜 讜谞讙注 讘讜 讜讗诪专 诇谞讜讞 诪注讟 讛讜爪专讻转讬 注讚 讻讗谉 讜讛专状诪讘谉 讝状诇 讗诪专 讻讬 讘讜讚讗讬 谞专讗讬谉 讚讘专讬 专讘讬谞讜 讛专状讗讘讚 讝状诇 讘讟注诐 讗诇讗 砖诪砖谞转讬谞讜 诪讻专注转 砖讛讬讗 讗驻讬诇讜 讘驻转讜讞讜转 诪住讬驻讗 讚讛讬讛 讗讜讻诇 注诪讜 讻讜壮 讜讻讚讻转讬讘谞讗 讜讻讱 讬砖 诇驻专砖 讚诪砖谞转讬谞讜 讘讞住专讜转 讛专讘讛 砖讗讬谞讜 讬讻讜诇 诇讬讙注 讘讛谉 讗祝 注诇 驻讬 砖讬专讻讬谉 讗转 讛讞讘讬转.



讗讬 谞诪讬 讘诪诇讗讜转 讗诇讗 砖讛驻拽拽 注诇讬讛谉 讻住转诐 诪注讘讬专讬 讻讚讬诐 讚讛砖转讗 诇讗 诪爪讬 谞讙注 讗诇讗 讘讻讜谞讛 诇住诇拽 讛驻拽拽 讗讜 诇讛讜专讬讚讛 诪注诇 讻转驻讜 讜讘讛讗 讜讚讗讬 诪专转转 讚讬诇诪讗 讗转讬 讜讞讝讬 诇讬讛 讜讗祝 注诇 驻讬 砖谞转注诇诪讜 注讬谞讬讜 诪诪谞讜 讛讗 驻专讬砖讛 讘讙诪专讗 讚诪讬讬专讬 讘讘讗 诇讛诐 讚专讱 注拽诇转讜谉 驻转讗讜诐 讛讗 讻诇 砖讗讬谉 注诇讬讛诐 驻拽拽 讜讛诐 讘注谞讬谉 砖讬讻讜诇 诇讬讙注 讘讛诐 讘讬讚讬讜 讗讜 讘讛专讻谞讛 诪注讟 讗住讜专讜转 讚讘讛讗 诇讗 诪专转转 砖讛专讬 讛讚讘专 拽诇 诇讬讙注 讻砖谞转注诇诪讜 注讬谞讬讜 诪诪谞讜 讜讻诇 砖讻谉 讗诐 讛谉 诪诇讗讜转 诪诪砖 讚讗讬讻讗 诇诪讬讞砖 诪诪讙注讜 砖诇讗 讘讻讜谞讛 讗讜 砖讬讙注 讘讻讜谞讛 讜讗讬谞讜 讬专讗 诪驻谞讬 砖讬讜讻诇 诇讜诪专 讚砖诇讗 讘讻讜谞讛 讛讜讛 讜讻讛讛讬讗 讚驻专拽 专讘讬 讬砖诪注讗诇 讜讻谉 诪讜讻讬讞 讘讬专讜砖诇诪讬 讚讙专住讬谞谉 讛转诐 讗诪专 砖诪讜讗诇 诪注砖讛 讘谞讻专讬 讗讞讚 砖讛讬讛 诪注讘讬专 注诐 讬砖专讗诇 讻讚讬 讬讬谉 诪诪拽讜诐 诇诪拽讜诐 讗转讗 注讜讘讚讗 拽讜诪讬 专讘讬 讗讘讛讜 讜讗住专 讗诪专讬 讘驻转讜讞讜转 讛讜讛 注讜讘讚讗.



讗诪专 专讘讬 讝专讬拽讛 诇讗 住讜祝 讚讘专 诪诇讗讜转 讗诇讗 讗驻讬壮 讞住专讜转 讚讟专祝 讜谞讙注 讘讬讚讬讛 讜讞讝专. 驻讬壮 砖讬专讻讬谉 讛讞讘讬转 诪注讟 注诇 讻转驻讜 讜讬讙注 讘讬讬谉 讜讬讞讝讬专谞讛 讻诪讜转 砖讛讬讛 讜砖状诪 讚诇诪讬讙注 讘讛专讻谞讛 讞砖讜 讗讘诇 诇讛讜专讬讚讛 诪讻转驻讜 诇讗 讞砖讜 讚诪专转转 讜讝讛 谞讻讜谉 讜注讬拽专 诪状专.



讜讗诐 讛讜讚讬注讜 砖讛讜讗 诪驻诇讬讙. 驻讬壮 讛专状讗讘讚 讝状诇 讚讚讜拽讗 砖讛讜讚讬注讜 砖讬注讜专 讛驻诇讙转讜 讜讬砖 讘讜 讻讚讬 诇讝讬讬祝 讗讘诇 诇讗 讛讜讚讬注讜 讻谉 讗祝 注诇 驻讬 砖讗诪专 诇讜 诇讱 讜讗谞讬 讗讘讜讗 讗讞专讬讱 讗驻讬诇讜 讛讻讬 诪讬专转转 砖诪讗 诇讗 讬讜讻诇 诇讝讬讬祝 讜谞专讗讬谉 讚讘专讬讜 诇诪讛 砖讛讜讗 诪驻专砖 诪砖谞转讬谞讜 讘讞讘讬讜转 住转讜诪讜转 讗讘诇 讘讞讘讬讜转 驻转讜讞讜转 讻诇 砖讗诪专 诇讜 诇讱 讜讗谞讬 讗讘讜讗 讗讞专讬讱 讗住讜专讜转 讚诇讗 诪讬专转转 讗祝 诇讛讜专讬讚讛 诪讻转驻讜 讜诇讬讙注 讜讻讚讗诪专讬谞谉 讘讙诪专讗 讙讘讬 讟讛专讜转 讜讻谉 驻讬专砖 讛讜讗 讝状诇.



讙诪专讗 讛讬讻讬 讚诪讬 讘讞讝拽转 诪砖转诪专 诪拽砖讜 专讘谞谉 讝状诇 诪讗讬 拽讗 讘注讬 讚讛讗 诪讚拽转谞讬 住讬驻讗 讜讗诐 讛讜讚讬注讜 砖讛讜讗 诪驻诇讬讙 讗住讜专 讗诇诪讗 讘讞讝拽转 诪砖转诪专 讛讬讬谞讜 讻诇 砖诇讗 讛讜讚讬注讜 砖讛讜讗 诪驻诇讬讙 讜诇讬讻讗 诇诪讬诪专 谞诪讬 讚讘注讬 讻诪讛 砖讬注讜专 讛专讞拽转讜 砖诇 讬砖专讗诇 砖讬讛讗 讘讞讝拽转 诪砖转诪专 讘砖诇讗 讛讜讚讬注讜 砖讛讜讗 诪驻诇讬讙 讜讻诪讜 砖驻讬专砖讜 讘砖诐 专状砖讬 讝状诇 讞讚讗 讚讛讗 谞诪讬 诪住讬驻讗 诪砖诪注 讚拽转谞讬 砖讗诐 讛讜讚讬注讜 砖讛讜讗 诪驻诇讬讙 讜砖讛讛 讻讚讬 砖讬讻讜诇 诇讝讬讬祝 讛住转讜诪讛 讗住讜专 诪讻诇诇 讚专讬砖讗 砖诇讗 讛讜讚讬注讜 砖讛讜讗 诪驻诇讬讙 讜讛讜讗 讘讞讝拽转 诪砖转诪专 讗祝 注诇 驻讬 砖讛专讞讬拽 讻讚讬 砖讬讜讻诇 讛诇讛 诇讝讬讬祝 讻专爪讜谞讜 诪讜转专 讜转讜 讚诇讬砖谞讗 讚讛讬讻讬 讚诪讬 讘讞讝拽转 诪砖转诪专 诇讗 诪砖诪注 讻谉.



讜讛谞讻讜谉 讘注讬谞讬 讚转诇诪讜讚讗 诇讗 诪砖诪注 诇讬讛 讚讘讞讝拽转 讛诪砖转诪专 讬讛讗 讻砖诇讗 讛讜讚讬注讜 砖讛讜讗 诪驻诇讬讙 讞讚讗 讚诇讬砖谞讗 诇讗 讚讬讬拽 讛讻讬谉 讚拽转谞讬 诪注讬拽专讗 诇砖讜谉 住转讜诐 讜驻住讜拽 讗诐 讛讜讗 讘讞讝拽转 讛诪砖转诪专 诪讜转专 讜讛讚专 拽转谞讬 讜讗诐 讛讜讚讬注讜 砖讛讜讗 诪驻诇讬讙 讗讚专讘讗 诪砖诪注 讻讬 诇讛讜住讬祝 讘讛 讻讬 讗驻讬诇讜 砖讛讜讗 讘讞讝拽转 诪砖转诪专 讗诐 讛讜讚讬注讜 砖讛讜讗 诪驻诇讬讙 讗住讜专 讚讗讬 诇讗 讗讬驻讻讗 讛讜讛 诇讬讛 诇诪讬转谞讬 讛诪注讘讬专 讻讚讬 讬讬谉 诇讬砖专讗诇 诪诪拽讜诐 诇诪拽讜诐 讗诐 讛讜讚讬注讜 砖讛讜讗 诪驻诇讬讙 讗住讜专 讻讜壮 讜讗诐 诇讗讜 讛专讬 讛讜讗 讘讞讝拽转 砖讛讜讗 诪砖转诪专 讜诪讜转专 讜转讜 讻讬 诇驻讬 诪讛 砖驻讬专砖谞讜 讗驻讬诇讜 讘讞讘讬讜转 驻转讜讞讜转 讛讬讗讱 讬讛讗 讘讞讝拽转 诪砖转诪专 诪驻谞讬 砖诇讗 讛讜讚讬注讜 砖讛讜讗 诪驻诇讬讙 讜讛诇讗 讻砖谞转注诇诐 诪诪谞讜 诪专讞讜拽 讻讚讬 诪讬诇 讗讜 讬讜转专 讬讜讻诇 诇讛讜专讬讚讛 诪讻转驻讜 讜诇讬讙注 讜诇讛讞讝讬专讛 诇讻讱 砖讗诇讜 讛讬讻讬 讚诪讬 砖讬讛讗 讘讞讝拽转 诪砖转诪专 讘驻转讜讞讜转 讜诪讛 注谞讬谞讜 砖诇 诇砖讜谉 讝讛 讜讗诪专讬谞谉 讚讞讝拽转 讛诪砖转诪专 讻讚转谞讬讗 讻讜壮 讜讛诪住拽谞讗 住诪讻讬谞谉 讚讗讜拽讬诪谞讗 诇讛讛讬讗 讘讘讗 诇讛诐 讚专讱 注拽诇转讜谉 诇讜诪专 讚讛讬讬谞讜 讞讝拽转 讛诪砖转诪专 讛讗诪讜专 讘诪砖谞转讬谞讜 讜讻诇 诪讗讬 讚砖拽诇讬谞谉 讜讟专讬谞谉 讛讻讗 讘驻讬专讜砖讛 讚讛讛讬讗 诪转谞讬转讗 讜讗诪专讬谞谉 诪讗讬 砖谞讗 专讬砖讗 讜诪讗讬 砖谞讗 住讬驻讗 讛讻诇 讛讜讗 诇讘专专 讗转 讛讘专讬转讗 讘注爪诪讛 讻讚讬 砖谞诇诪讜讚 诪诪住拽谞讗 讚讬讚讬讛 驻讬壮 诪砖谞转讬壮 讜讻谉 讛住讜讙讬讗 讛讝讗转 注爪诪讛 注诇讬讛 讘诪住讻转 讞讙讬讙讛 讜讗祝 注诇 讙讘 讚诇讗 讗讚讻专谞讗 讛转诐 诇诪转谞讬壮 讚讛讻讗 讻诇诇 讜讛专讬 讛讜讗 讻讗讬诇讜 讗诪专讬谞谉 讜讛讜讬谞谉 讘讛 诪讗讬 砖谞讗 专讬砖讗 讜诪讗讬 砖谞讗 住讬驻讗 讻讜壮 讗诇讗 砖讛转诇诪讜讚 拽讬爪专 讜住诪讱 注诇 讛诪讘讜讗专 讻谞状诇 讜诪讚讘专讬 诪讜专讬 讛专状讗 讛诇讜讬 讝状诇 讘砖诐 专讘讜 讛专状诪讘谉 讝状诇 诇诪讚转讬讛 讗诇讗 砖讛讜讗 讝状诇 驻讬壮 讚讗谞谉 砖驻讬专 讬讚注讬谞谉 讚讞讝拽转 讛诪砖转诪专 讛讬讬谞讜 讻诇 砖诇讗 讛讜讚讬注讜 砖讛讜讗 诪驻诇讬讙 讗诇讗 讚转诇诪讜讚讗 砖讗诇 讻讚专讱 讘注讬讗 注诇 讞讘讬讜转 驻转讜讞讜转 讛讬讻讬 讚诪讬 讘讞讝拽转 讛诪砖转诪专 讻诇讜诪专 讟注诪壮 诪讗讬 诪讜转专讜转 讗祝 注诇 驻讬 砖诇讗 讛讜讚讬注讜 砖讛讜讗 诪驻诇讬讙 讜讛诇讗 讛讙讜讬 专讜讗讛 讗转 讛讚专讱 砖讗讬谉 砖诐 讘注诇讬诐 讜讬讻讜诇 诇讬讙注 讜驻专拽讬壮 讚讛讻讗 诪讬讬专讬 讘讘讗 诇讛谉 讚专讱 注拽诇转讜谉 讜讻讚转谞讬讗 讻讜'. 讜诇砖讜谉 讛讬讻讬 讚诪讬 讘讞讝拽转 讛诪砖转诪专 讗讬谞讜 谞讞 讘注讬谞讬 诇驻讬 讝讛.



讛专讬 砖讛讬讜 讞诪专讬讜 讜驻讜注诇讬讜 讟注讜谞讬谉 讻讜壮. 注讚 诪讗讬 砖谞讗 专讬砖讗 讜诪讗讬 砖谞讗 住讬驻讗 讻讜壮 驻讬壮 专讬砖讗 讛讜讗 讚拽砖讬壮 诇讬讛 讜讻讗诇讜 讗诪专 诪讗讬 砖谞讗 专讬砖讗 诪住讬驻讗 讜讚讻讜讜转讗 讟讜讘讗 讻讚讻转讬讘谞讗 讘驻专拽 讞讝拽转 讘住状讚 讜讻谉 驻专状砖讬 讝状诇 专讬砖讗 谞诪讬 讛讗 诇讗 讞讝讬 诇讛讜 讚谞讙注讬 讚拽转谞讬 讟注讜谞讬谉 讟讛专讜转 讜讛谞讬 诇讗讜 讞讘讬讜转 谞讬谞讛讜 砖讬讛讜讗 住转讜诪讜转 讜诪住讜讙讬讬谉 谞专讗讛 诇讬 住讬讜注 诇讚讘专讬 专状转 讝状诇 砖讻转讘 讘讙讟讬谉 讜谞讚讛 砖诇讗 讙讝专讜 注诇 注诐 讛讗专抓 讟讜诪讗壮 讛讬住转 讗祝 注诇 驻讬 砖注砖讗讜讛讜 讻讝讘 诇注谞讬谉 爪谞讜专讗 砖诇讜 讜讙诐 诇诪讚专住讜 诇讚注转 讛专状砖 讜讻讚讻转讬讘谞讗 讛转诐 讘住状讚 讚拽住状讚 讛砖转讗 讚讘住转诐 讞诪专讬谉 注诪讬 讛讗专抓 砖讛诐 讟诪讗讬诐 注住拽讬谞谉 讜讛诇讗 讗驻讬诇讜 讗讬谉 讻讗谉 讞砖砖 谞讙讬注讛 讜讬讛讬讜 讞讘讬讜转 住转讜诪讜转 讛诐 讟诪讗讜壮 讘讛讬住讟 讚讛讗 注诐 讛讗专抓 讟讜诪讗转 讝讬讘讛 讙讝专讜 注诇讬讜 讗诇讗 讜讚讗讬 讻讚讗诪壮 讜讻讘专 讘讬专专谞讜 讻谉 讘诪拽讜诪讜 讘住状讚.





讛诪讗讬专讬

谞驻诇 讘讛转专 砖讬砖 诇讞讜砖 讘讜 砖诪讗 讛砖讘讬讞讜 讻讙讜谉 砖谞驻诇 讘讚讘专讬诐 讛讞专讬驻讬诐 讻讙讜谉 砖讻专 讜讞讜诪抓 讜讻讘专 讬讚注转 砖讛讞专讬驻讜转 诪驻诇讬讟 讻诪讜 砖讘讗专谞讜 讘诪住讻转 讞讜诇讬谉 拽讬"讗 讘' 讜讗注"驻 砖诇讗 驻专砖谞讜 砖诐 讻谉 讗诇讗 讘讞讜诪抓 诪转讜讘诇 砖诪讗 讘讻讗谉 讘讞讜诪抓 讜砖讻专 讞诪讬谉 谞讗诪专 讗讜 砖诪讗 砖讛讛 砖诐 讝诪谉 诪专讜讘讛 讜诪转讜讱 讛讞专讬驻讜转 注诐 住讬讜注 砖讛讬讬转讜 驻讜诇讟 讜砖诪讗 诪"诪 诪转讜讱 注驻讜砖诐 讛诐 诪诪注讟讬诐 讗转 讛讞专讬驻讜转 讜谞诪爪讗讜 讗诇讜 诪转诪转拽讬诐 诪爪讚 注驻讜砖诐 讜驻讞讬转讜转诐 讗住讜专 讜讻谉 讻诇 砖讬砖 诇讞讜砖 讘讻讬讜爪讗 讘讝讛:



谞转讚拽讚拽 讛砖专抓 讜诇讗 谞诪讜讞 讜讬砖 诇讞讜砖 砖诪讗 讬讘诇注 诪诪谞讜 讘注讬谉 讻注讚砖讛 砖讛讜讗 砖注讜专 讗讬住讜专讜 诇讚注转 拽爪转 讻诪讜 砖讘讗专谞讜 讘砖诇讬砖讬 砖诇 讞讜诇讬谉 讗祝 讘诪讛 砖诇讗 谞讗住专 诪讞诪转 驻诇讬讟讛 讻讙讜谉 讬讬谉 讜砖诪谉 讜砖讗专 诪砖拽讬谉 砖讗讬谉 讞专讬驻讬谉 讜讗驻讬诇讜 讛讬讜 讞诪讬谉 诪"诪 讛讜讗讬诇 讜谞讚拽讚拽 爪专讬讱 诇讛注讘讬专讜 讘诪住谞谞转 讜讗讞专 讻讱 诪讜转专:



砖讻讘转 讝专注 讛驻讜专砖转 诪谉 讛讗讚诐 讛谉 砖诇 讝讘 讛谉 砖诇 砖讗专 讘谞讬 讗讚诐 讟诪讗讛 讗祝 诇讗讞专 讻诪讛 讜讛讜讗 砖转讛讗 诇讞讛 讛讗 讗诐 讬讘砖讛 讻讞专砖 讟讛讜专讛 讜讬转讘讗专 讘诪住讻转 谞讚讛 谞"讚 讘' 砖讗诐 讬讻讜诇讛 诇讞讝讜专 诇诇讞讜转讛 注诇 讬讚讬 砖专讬讬转 诪讬诐 驻讜砖专讬谉 诪注转 诇注转 讟诪讗讛 讜讻谉 讘砖专 讛砖专抓 砖讬讘砖讛 讻讞专住 讟讛讜专讛 讜讗诐 讬讻讜诇讛 诇讞讝讜专 诇诇讞讜转讛 注诇 讬讚讬 砖专讬讬转 诪讬诐 驻讜砖专讬谉 诪注转 诇注转 讟诪讗讛:



讛诪砖谞讛 讛砖诇讬砖讬转 讜讛讻讜谞讛 诇讛砖诇讬诐 讘讛 注谞讬谉 诪讬 砖讬砖 诇讜 砖讬讻讜转 讘讘讬转 讗讜 讘诪拽讜诐 砖讛讬讬谉 诇砖诐 讗讘诇 讗讬谉 诇讜 砖讬讻讜转 讘讬讬谉 讻诪讜 砖讬注讚谞讜 讛砖诇诪转 讘讬讗讜专 注谞讬谉 讝讛 讘驻专拽 专讘讬注讬 讜讻讘专 专诪讝谞讜 砖诐 砖讻诇 砖讬砖 诇讜 砖讬讻讜转 讘讘讬转 讜诇讗 讘讬讬谉 讗诐 讛谞讬讞讜 讬砖专讗诇 讘讞讝拽转 讛诪砖转诪专 专"诇 讘爪讚 砖讛讙讜讬 讞讜砖讘 注诇讬讜 讛砖转讗 讗转讬 讛砖转讗 讗转讬 诪讜转专 讜讗驻讬诇讜 谞砖转讛讛 讻诪讛 讜讗诐 诇讗 讛谞讬讞讜 讘讞讝拽讛 讝讜 讻讙讜谉 砖讛讜讚讬注讜 砖讛讜讗 讛讜诇讱 诇诪拽讜诐 驻诇讜谞讬 讜讬砖 砖注讜专 讘讗讜转讜 诪拽讜诐 砖讛讙讜讬 讬讻讜诇 诇讬讙注 讘讬讬谉 讜诇讛讞讝讬专讜 注诇 讛爪讚 砖讛讬讛 讘砖注讛 砖讛诇讱 讛讬砖专讗诇 讘诇讗 讛讻专 讗住讜专 讜讗讬谉 讗讬诪转 转驻讬砖转 讙谞讘 注诇 讛讬讬谉 诪讜注诇转 讗注"驻 砖讗讬谉 诇讜 砖讬讻讜转 讘讬讬谉 讛讜讗讬诇 讜讬砖 诇讜 砖讬讻讜转 讘诪拽讜诐 砖讗讬谉 转驻讬砖转 讙谞讘 讗诇讗 讘砖讗讬谉 诇谞讻谞住 专砖讜转 诇讬讻谞住 诇讘讬转 讗讜 诇注诪讜讚 砖诐 讗诐 诪爪讚 讛讘讬转 讗诐 诪爪讚 讛讬讬谉 讛讗 讻诇 砖讬砖 诇讜 讟注谞讛 注诇 讛诪拽讜诐 讛谉 诪讞诪转 讛讘讬转 讛谉 诪讞诪转 讛讬讬谉 讗讬谉 讗讬诪转 讙谞讘讛 注诇 诪讙注 讛讬讬谉 讗诇讗 讗讬诪转 讻注住 讛讘注诇讬诐 讗诐 讗讬谉 诇讜 砖讬讻讜转 讘讬讬谉 讜诪驻谞讬 讝讛 谞讗诪专 讘讻诇 诪拽讜诐 讟注谞转 讙谞讘 讘诪讬 砖讗讬谉 诇讜 砖讬讻讜转 诇讗 讘讘讬转 讜诇讗 讘讬讬谉 讜讞讝拽转 讛诪砖转诪专 讘诪讬 砖讗讬谉 诇讜 砖讬讻讜转 讘讬讬谉 讻诪讜 砖讛转讘讗专 讜诇讛砖诇诪转 讘讬讗讜专 注谞讬谞讬诐 讗诇讜 讘讗讛 诪砖谞讛 讝讜 讜讗诪专 谞讻专讬 砖讛讬讛 诪注讘讬专 注诐 讬砖专讗诇 讻讚讬 讬讬谉 诪诪拽讜诐 诇诪拽讜诐 讗诐 讛讬讛 讘讞讝拽转 讛诪砖转诪专 诪讜转专 讜讗诐 讛讜讚讬注讜 砖讛讜讗 诪驻诇讬讙 讻讚讬 砖讬砖转讜诐 讜讬住转讜诐 讜讬讙讜讘 专砖讘"讙 讗讜诪专 讻讚讬 砖讬驻转讞 讜讬讙讜祝 讜转讬讙讜讘 讛诪谞讬讞 谞讻专讬 讘讞谞讜转讜 讗注"驻 砖讬讜爪讗 讜谞讻谞住 诪讜转专 讗诐 讛讜讚讬注讜 砖讛讜讗 诪驻诇讬讙 讻讚讬 砖讬砖转讜诐 讜讬住转讜诐 讜讬讙讜讘 专砖讘"讙 讗讜诪专 讻讚讬 砖讬驻转讞 讜讬讙讜祝 讜讬讙讜讘 讛诪谞讬讞 讬讬谞讜 讘拽专讜谉 讗讜 讘住驻讬谞讛 讘讞讝拽转 讛诪砖转诪专 诪讜转专 讛诇讱 诇讜 讘拽驻谞讚专讬讗 讜谞讻谞住 诇诪讚讬谞讛 讜专讞抓 诪讜转专 讜讗诐 讛讜讚讬注讜 砖讛讜讗 诪驻诇讬讙 讻讚讬 砖讬砖转讜诐 讜讬住转讜诐 讜讬讙讜讘 专砖讘"讙 讗讜诪专 讻讚讬 砖讬驻转讞 讜讬讙讜祝 讜讬讙讜讘 讛讬讛 讗讜讻诇 注诪讜 注诇 讛砖诇讞谉 讜讛谞讬讞 诇讙讬谉 注诇 讛砖诇讞谉 讜注诇 讛讚讜诇讘拽讬 讜讬爪讗 砖注诇 讛砖诇讞谉 讗住讜专 砖注诇 讛讚讜诇讘拽讬 诪讜转专 讜讗诐 讗诪' 诇讜 诪讝讜讙 讜砖转讛 讗祝 砖注诇 讛讚讜诇讘拽讬 讗住讜专 讞讘讬讜转 驻转讜讞讜转 讗住讜专讜转 住转讜诪讜转 讻讚讬 砖讬驻转讞 讜讬讙讜祝 讜讬讙讜讘 讗诪专 讛专"诐 讘讞讝拽转 讛诪砖转诪专 讛讜讗 砖讬讗诪专 诇讙讜讬 讛注讘专 讜讗谞讬 讗讘讗 注诪讱 讻讬 讗注"驻 砖谞转注讻讘 讛专讘讛 讬讬专讗 诇砖诇讜讞 讬讚 讗诇 讛讞讘讬转 讜讗诐 讛讜讚讬注 诇讙讜讬 砖讬转讗讞专 诪诪谞讜 讝诪谉 砖讬讜讻诇 诇谞拽讜讘 讛讻住讜讬 砖注诇 驻讬 讛讞讘讬转 讜讬讜爪讬讗 诪诪谞讜 讛讬讬谉 讜讬住转讜诐 讗讜转讜 讛谞拽讘 讜讬讬讘砖 诪拽讜诐 讛住转讜诐 讜讛讜讗 讬讬谉 谞住讱 讜专砖讘"讙 诇讗 讞讬讬砖 诇砖讬转讜诪讗 讜讬砖讬诐 讛讝诪谉 讻讚讬 砖讬驻转讞 驻讬 讛讞讘讬转 讻诇讜 讜讬讜爪讬讗 讛讬讬谉 诪诪谞讛 讜讬住转讜诐 驻讬 讛讞讘讬转 讜讬讬讘砖 讻诇 讛讻住讜讬 讻诇讜 讜讝讛 讛讝诪谉 讗专讜讱 诪谉 讛讝诪谉 砖讗诪' 转谞讗 拽诪讗 诇驻讬 砖专砖讘"讙 讗讜诪专 诇讗 讬讜讻诇 诇谞拽讜讘 讛讻住讜讬 讜诇住转讜诐 讗讜转讜 讛谞拽讘 诇驻讬 砖讬专讗讛 诪诪谞讜 讗讝 诪讻诇 讛讻住讜讬 砖注诇 驻讬 讛讞讘讬转 讜讞讻诪讬诐 讗讬谞谉 讞讜诇拽讬诐 注诇 专砖讘"讙 砖讻砖讬讛讬讛 讻住讜讬 讛讞讘讬转 诪讟讬讟 砖讛讜讗 讻讚讬 砖讬驻转讞 讜讬讙讜祝 讜讬讙讜讘 诇驻讬 砖诇讗 讬讜讻诇 诇讞驻讜专 讘讟讬讟 讜诇住转讜诐 讘讟讬讟 讛诇讞 诇驻讬 砖讛讜讗 谞讻专 讘砖谞讜讬 爪讘注讬 讛注驻专讬诐 讗讘诇 诪讞诇讜拽转诐 讻砖讬讛讬讛 驻讬 讛讞讘讬转 住转讜诐 讘住讬讚 砖讗讬 讗驻砖专 诇讞驻讜专 讘讜 讜诪讬谉 讛住讬讚 讻诇讜 讗讞讚 讜讛讜讗 诪诪讛专 诇讬讘砖 讙诐 讻谉 讜讬砖转讜诐 讛讜讗 讙讝讜专 诪砖转讜诐 讛注讬谉 砖讛讜讗 注谞讬谉 驻转讬讞讛 讜讛诇讻讛 讻专砖讘"讙 拽驻谞讚专讬讗 讛讜讗 讻砖讬讻谞住 诪砖注专 讝讛 讜讬爪讗 诪谉 讛砖注专 砖讻谞讙讚讜 讻诪讜 砖讘讗专谞讜 驻注诪讬诐 讜讻讗诇讜 讗诪专 讻砖谞讻谞住 诪驻转讞 讛注讬专 诇注砖讜转 讚专讻讜 诇砖诐 讘诪讛讬专讜转 讜讛诐 诪诪转讬谞讬诐 讗讜转讜 砖讬讞讝讜专 讜讛讜讗 讬爪讗 诪砖注专 讗讞专 讜谞讻谞住 诇注讬专 讜注砖讛 诪讛 砖讝讻专 讜讛转诪讛诪讛 讜讛砖诪讬注谞讜 诪讞诇讜拽转诐 讘砖诇砖 讛诇讻讜转 讘砖注讜专 讝诪谉 讛讛驻诇讙讛 诇驻讬 砖讗驻砖专 讘讻诇 讗讞转 诪讛谉 拽讜诇讗 讜讞讜诪专讗 诇驻讬 砖讛讚专讱 讘讬讘砖讛 砖讬讻讜诇 诇讘讗 诇讜 讚专讱 注拽诇转讜谉 讜诇驻讬讻讱 讬讬专讗 讜诇讗 讬谞住讱 讜讗注"驻 砖讛转诪讛诪讛 讗讘诇 讘讬诐 诇讗 讗诇讗 讻讬讜谉 砖讛驻诇讬讙 讬转谞住讱 讗讜 谞讗诪专 讘讛驻讱 砖讘讬讘砖讛 讻讬讜谉 砖谞住转专 诪诪谞讜 讜诇讗 专讗讛讜 讬转谞住讱 讜讘讬诐 砖讗讬谞讜 讬讜讚注 讗诐 专讜讗讛讜 讬讗诪专 砖诪讗 讞讘专讜 讬专讗谞讬 讜讗驻讬' 讬转诪讛诪讛 诪诪谞讜 讬讜转专 诪讝讛 讛讝诪谉 诇讗 讬转谞住讱 讜讻诪讜 讻谉 讻砖讬讛讬讛 讘讞谞讜转讜 讬讻讜诇 讛讜讗 诇住讙讜专 驻转讞讜 讜讬注砖讛 诪讛 砖讛讜讗 专讜爪讛 讜诇驻讬' 讬转谞住讱 讘驻讞讜转 诪讝讛 讛讝诪谉 讗讜 讘讛驻讱 谞讗诪专 讘讬诐 砖讗驻砖专 砖谞讻谞住 讘转讜讱 讛讬诐 讜讬住转专 诪谉 讛注讬谉 讛讜讗 砖讬讛讬讛 讬讬谉 谞住讱 讘讝讛 讛讝诪谉 讗讘诇 讘讞谞讜转 讗驻讬' 讛讬讛 谞住转专 讬讜转专 诇讗 讬转谞住讱 诇驻讬 砖讛讜讗 讬专讗 砖讬专讗讜 讛讘注诇讬诐 讜讗讬 讗驻砖专 诇讜 诇讛注讘讬专 讛讞谞讜转 诪诪拽讜诪讜 讜诇驻讬' 讛讜讚讬注讱 砖砖讬注讜专 讛讝诪谉 讗讞讚 诇讚注转 讞讻诪讬诐 讘讻诇 讜诇讚注转 专砖讘"讙 讙诐 讻谉 讜讛诇讻讛 讻专砖讘"讙 讘讻诇 讚讜诇讘拽讬 讻诇讬 讝讜诇转讬 讛砖讜诇讞谉 砖讬讛讬讜 注诇讬讜 讻诇讬诐 讘讗讜讻诇讬谉 讜诪砖拽讬谉 讜诪诪谞讜 诇讜拽讞讬谉 讜诪谞讬讞讬诐 注诇 讛砖诇讞谉 讜讗讬谉 讛谞讻专讬 讬讻讜诇 诇砖诇讜讞 讬讚讜 诇讚讘专 砖讛讜讗 注诇 讛讚讜诇讘拽讬 注讚 砖讬转谉 讗讜转讜 讘注诇 讛讘讬转 注诇 讛砖诇讞谉 讜讗诪专讜 讞讘讬讜转 驻转讜讞讜转 讗住讜专讜转 专"诇 讛讞讘讬讜转 砖讬砖 讘讘讬转 砖讛谞讬讞讜 砖诐 讜讝讛 住转诐 注诇 讚注转 专砖讘"讙:

讛诪谞讬讞 讬讬谞讜 讘拽专讜谉 讗讜 讘住驻讬谞讛 讜讞讘讬讜转讬讜 住转讜诪讜转 讜讬砖 诇砖诐 讙讜讬诐 注诪讜 讜谞驻专讚 讛讜讗 诪砖诐 讜讛诇讱 诇讜 讘拽驻谞讚专讬讗 专"诇 讘讚专讱 拽爪专讛 讜讘讛讜讛 讚讘专 讜讗祝 讗诐 讛诇讱 讘讗专讜讻讛 诪讜转专 讻诇 砖诇讗 讬讚注 讛讙讜讬 诇讛讬讻谉 讛讜讗 讛讜诇讱 讗讜 砖诪讗 讻诇 讻讬讜爪讗 讘讝讛 住转诪讜 诇注讬专 讛讜讗 谞讻谞住 讜讗诐 讛讬讛 讘讘讬讗讛 诇注讬专 讜讞讝专转讜 讻砖讬注讜专 讝讛 讗住讜专 讗讘诇 讻砖谞讻谞住 讘讚专讱 拽爪专讛 讗注"驻 砖砖讛讛 诪讞诪转 诪诇讗讻转讜 诪讜转专 讜讛讜讗 砖讗诪专 讜注诪讚 讝诪谉 诪专讜讘讛 注讚 砖谞讻谞住 诇注讬专 讜专讞抓 讛讜讗讬诇 讜诇讗 讬讚注 讛讙讜讬 诇讛讬讻谉 讛诇讱 诪转讬专讗 讛讜讗 砖诪讗 拽讜讚诐 砖讬注讜专 讛爪专讬讱 诇讜 讜讗讬谞讜 谞讜讙注 讜驻讬' 讘讙诪' 爪讜专讱 诪砖谞讛 讝讜 诪转讜讱 砖诪讗 讛讬讬谞讜 讟讜注讬诐 诇讜诪专 砖谞讞讜砖 砖诪讗 讬驻诇讬讙 住驻讬谞转讜 讻砖讬注讜专 讛爪专讬讱 诇讜 讜讬讙注 讜驻讬' 诪讻讗谉 讙讚讜诇讬 讛诪驻专砖讬诐 砖讗诐 讛讬讛 讻谉 专"诇 砖讛驻诇讬讙 住驻讬谞转讜 讻砖讬注讜专 讝讛 讗住讜专 讜讻谉 讛转讘讗专 讘转讜住驻转讗 讛诪谞讬讞 讬讬谞讜 讘住驻讬谞讛 讜谞讻谞住 诇讻专讱 讗驻讬诇讜 砖讛讛 讝诪谉 诪专讜讘讛 诪讜转专 讛讜讚讬注讜 砖诪驻诇讬讙 讗讜 砖讛驻诇讬讙讛 住驻讬谞转讜 讗住讜专 讜讬砖 讞讜诇拽讬谉 讘讝讜 讜诪"诪 讘拽专讜谉 讗注"驻 砖讛驻诇讬讙讛 诪讜转专 讜讗讬谞讜 讚讜诪讛 诇讛驻诇讙转 住驻讬谞讛 讜讛讜讗 砖讗诪专讜 讘转诇诪讜讚 讛诪注专讘 诪注砖讛 讘拽专讜谉 讗讞讚 诪砖诇 讘讬转 专' 砖讛驻诇讬讙讛 讬讜转专 诪讗专讘注转 诪讬诇讬谉 讗转讗 注讜讘讚讗 拽讜诪讬 专讘谞讬谉 讜讗讻砖专讜谉 讜讗诐 讛讜讚讬注讜 讜讻讜' 注诇 讛讚专讱 砖讘讬讗专谞讜 讘专讗砖讜谞讛 讜讛诇讻讛 讻专砖讘"讙 讜讘驻转讜讞讜转 讗祝 讘讝讜 讬专讗讛 诪住讜讙讬讬转 讛讙诪专讗 砖讻诇 砖讗驻砖专 诇讜 诇讘讗 注诇讬讛诐 驻转讗讜诐 诪讜转专讜转 讗诐 诇讗 讗诪专 诇讛诐 诇讻讜 讜讗谞讬 讗讘讗 讗讞专讬讻诐 讛讗 讻诇 砖讗诪专 讻谉 讗讜 砖诇讗 讗诪专 讜讗讬 讗驻砖专 诇讜 诇讘讗 驻转讗讜诐 砖诇讗 讬专讗讜 讛诐 讗转 讘讬讗转讜 诪专讞讜拽 讻诇 砖讗讬谞讜 讻诪诇讗 注讬谞讬讛诐 讗住讜专 讛讗 讻诇 砖讛讜讗 讻诪诇讗 注讬谞讬讛诐 诪讜转专 讘驻转讜讞讜转 诇讙诪专讬 讘诇讗 砖讜诐 驻拽拽 讜讗注"驻 砖讛讞诪讬专讜 讘讛 讘专讗砖讜谞讛 讗讬谉 讝讛 讚讜诪讛 诇讝讜 砖讛专讬 讘讝讜 讗讬谉 诇讝讛 砖讜诐 讟注谞讛 讗爪诇 讛讬讬谉 讻专讗砖讜谞讛 砖讛专讬 谞讜砖讗讜 注诇 讻转驻讜:



讛诪谞讬讞 谞讻专讬 讘讞谞讜转讜 专"诇 砖讛讬讛 讛谞讻专讬 注讜诪讚 砖诐 讘专砖讜转讜 讜谞驻专讚 讛讬砖专讗诇 诪诪谞讜 讜讛诇讱 诇讜 讜诇讗 讛讜讚讬注讜 砖讛讜讗 诪驻诇讬讙 讗注"驻 砖讗讬谞讜 讬讜砖讘 讜诪砖诪专 讗诇讗 砖讬讜爪讗 讜谞讻谞住 诪讜转专 讜诇讗讜 讚讜拽讗 讬讜爪讗 讜谞讻谞住 讗诇讗 砖讚讘专 讘讛讜讜讛 砖讻诇 砖讛讙讜讬 讞讜砖讘 注诇讬讜 砖讬讘讗 诇砖注转讜 诪讜转专 讗注"驻 砖诇讗 讘讗 注讚 讝诪谉 诪专讜讘讛 讜讗诐 讛讜讚讬注讜 讜讻讜' 注诇 讛讚专讱 砖讘讬讗专谞讜 讘砖诇驻谞讬讛 讜讛诇讻讛 讻专砖讘"讙 讜驻讬' 讘讙诪' 爪专讱 诪砖谞讛 讝讜 砖诪讗 讛讬讬谞讜 讟讜注讬诐 诇讜诪专 砖谞讞讜砖 砖诪讗 讬住讙讜专 讛讙讜讬 讘注讚讜 讜讬注砖讛 讻讞驻爪讜 讜诇诪讚讜 诪讻讗谉 讙讚讜诇讬 讛诪驻专砖讬诐 砖讗诐 讛讬讛 讻谉 专"诇 砖谞注诇 诪讘驻谞讬诐 讗住讜专 讗诐 谞注诇 讘讚专讱 砖讗讬谉 讬砖专讗诇 讬讻讜诇 诇讘讗 注诇讬讜 驻转讗讜诐 讻讙讜谉 砖谞注诇 讘诪谞注讜诇 讜讻诪讜 砖讘讬讗专谞讜 讘拽专讜谉 讜住驻讬谞讛 讛讗 诪住驻拽 讗讬谉 讞讜砖砖讬谉 讜讗驻讬诇讜 专讗讬谞讜讛 住讙讜专讛 讻诇 砖诇讗 讬讚注谞讜 砖谞注诇 讘诪谞注讜诇 诪讘驻谞讬诐 讗讬谉 讞讜砖砖讬谉 讻诪讜 砖谞讘讗专 诇诪讟讛 讜诪讛 砖讗诪专讜 讘讙诪专讗 讗讬 讗讞讚讬讛 诇讚砖讗 讘讗驻讬讛 讞诪专讗 讗住讬专 讚讜拽讗 讘砖谞讜讚注 讻谉 讘讘讬专讜专 讛讗 讻诇 砖谞讜讚注 讻谉 讗住讜专 讜讘转讜住驻转讗 讗诪专讜 讛诪谞讬讞 讬讬谞讜 讘驻讜谞讚拽 讜谞讻谞住 诇讻专讱 讗注"驻 砖砖讛讛 讝诪谉 诪专讜讘讛 诪讜转专 讜讗诐 讛讜讚讬注讜 砖诪驻诇讬讙 讗讜 砖谞注诇 注诇讬讜 驻讜谞讚拽 讗住讜专 讜讬砖 讞讜诇拽讬谉 讘讝讜 讻诪讜 砖讻转讘谞讜 讘住驻讬谞讛 诇讜诪专 砖讗注"驻 砖谞讜讚注 砖讛驻诇讬讙 讗讜 砖谞注诇 诪讜转专 讘住转讜诪讜转 讜讗注"驻 砖讛讚注转 谞讜讟讛 诇讛拽诇 讘讞谞讜转 讛讜讗讬诇 讜讬砖 诇讜 诇讛转讬专讗 砖讬讘讗 讜讬拽砖拽砖 注诇 讛讚诇转 讜讛讜讗 爪专讬讱 诇驻转讜讞 诪"诪 讬讻讜诇 诇讛砖诪讟 讜诇讜诪专 讬砖谉 讛讬讬转讬 讜讻谉 谞专讗讛 诪诪讛 砖讗诪专讜 讗讞讚 讛砖讜讻专 讜讗讞讚 讛诇讜拽讞 讘讬转 讘讞爪专讜 砖诇 讙讜讬 讗诐 讗讬谉 讬砖专讗诇 讚专 讘讗讜转讛 讞爪专 讗住讜专 讜讗注"驻 砖讗诇讜 讘讗 讬砖专讗诇 讗爪诇 讬讬谞讜 讗讬谉 讛讙讜讬 讬讻讜诇 诇诪谞注讜 讜诪"诪 讘讬砖专讗诇 讚专 讘讗讜转讛 讞爪专 诪讜转专 讜讙讚讜诇讬 讛诪驻专砖讬诐 讗讜住专讬谉 讗祝 讘讝讜 讛讜讗讬诇 讜谞注诇 诪讘驻谞讬诐 讜讗讬谉 讚讘专讬讛诐 谞专讗讬谉 讜诪"诪 讘讝讜 诪讛 砖讛转讬专讜 讗祝 讘驻转讜讞讜转 讛转讬专讜 砖讛专讬 讞谞讜转 讗讚诐 讘讗 驻转讗讜诐 讜讛讜讗 讻讚专讱 注拽诇转讜谉 砖讛讝讻专谞讜 讘讗讞专讜转 讜谞诪爪讗 砖诇砖 诪砖谞讬讜转 讗诇讜 砖讬砖 讘讬谉 讻诇谉 讗讬讝讛 讛驻专砖 注诇 讛讚专讱 砖讘讬讗专谞讜 讛讬讛 讛谞讻专讬 讗讜讻诇 注诐 讛讬砖专讗诇 讘讘讬转讜 砖诇 讬砖专讗诇 讜讛诇讱 诇讜 讛讬砖专讗诇 讜讛谞讬讞讜 诇讙讜讬 注诇 讛砖讜诇讞谉 讜讛谞讬讞 诇讙讬谉 注诇 讛砖诇讞谉 讜诇讙讬谉 注诇 讛讚讜诇讘拽讬 讜讛讜讗 住驻住诇 讙讘讜讛 砖讞讜抓 诇砖诇讞谉 砖讘讜 诪谞讬讞讬谉 讻诇讬 讝讻讜讻讬转 讜诇讙讬谞讬谉 讜讻讜住讜转 讗转 砖注诇 讛砖诇讞谉 讗住讜专 砖讛专讬 讛讜讗 讻诪讜专砖讛 注诇讬讜 讜讗转 砖注诇 讛讚讜诇讘拽讬 诪讜转专 讜讻诇 讝讛 讘驻转讜讞讜转 讜讬专讗讛 诪转诇诪讜讚 讛诪注专讘 砖注诇 讛砖诇讞谉 讗住讜专 讗祝 讻砖讛讜讗 讞讜抓 诇驻砖讜讟 讬讚讬诐 讜专讙诇讬诐 讜砖注诇 讛讚讜诇讘拽讬 诪讜转专 讻砖讛讜讗 讞讜抓 诇驻砖讜讟 讬讚讬诐 讛讗 讘转讜讱 驻砖讜讟 讬讚讬诐 讗祝 砖注诇 讛讚讜诇讘拽讬 讗住讜专 讻砖诐 砖谞转谞讜 驻砖讜讟 讬讚讬诐 诇讟讛专讜转 讻讱 谞转谞讜 驻砖讜讟 讬讚讬诐 诇讬讬谉 谞住讱 讜讻诇 砖讛讜讗 讘驻砖讜讟 讬讚讬诐 讗讞专 砖讬砖 诇讜 诪注讟 讟注谞讛 讘讜 诪讞诪转 讗讻讬诇转讜 讛专讬 讛讜讗 讻谞讜砖讗讜 注诇 讻转驻讜 砖讻诇 砖讗讬谞讜 专讜讗讛 讬砖专讗诇 住诪讜讱 诇讜 讗注"驻 砖讛讜讗 讻砖讬注讜专 讛砖讙转 诪专讗讬转讜 讗讜 讘讞砖砖 讘讬讗讛 驻转讗讜诐 谞讜讙注 讜讗讬谞讜 讞讜砖砖 讜讗诐 讗诪专 诇讜 讛讜讬 诪讜讝讙 讜砖讜转讛 讜讛讜讗 讻注讬谉 讛专砖讗讛 诇诪讝讜讙 诪"诪 讛专讗讜讬 诇诪讝讬讙讛 讗祝 诪讛 砖注诇 讛讚讜诇讘拽讬 讗住讜专 讘驻转讜讞讜转 诪讬讚 讜讘住转讜诪讜转 讗诐 砖讛讛 讘讻讚讬 砖讬驻转讞 讜讻讜' 讜讬砖 诪转讬专讬谉 讘住转讜诪讜转 讗讗"讻 讘讛讜讚注讛 砖诪驻诇讬讙 讜讬专讗讛 诇讬 砖讗诐 讛讝讛讬专讜 砖诇讗 诇讬讙注 讗祝 讘砖注诇 讛砖诇讞谉 诪讜转专 讗祝 讗讜转讜 砖注诇 讛砖诇讞谉 讞讜抓 诇驻砖讜讟 讬讚讬诐 讻砖诐 砖讗转讛 诪讚拽讚拽 诇讜 诇讛讞诪讬专 讘砖讗诪专 诇讜 诪讝讜讙 讜砖转讛 讻讱 讗转讛 专讗讜讬 诇讚拽讚拽 诇讜 诇讛拽诇 讘砖讛讝讛讬专讜 讜驻专讟 诇讜 砖诇讗 讬讙注 讗祝 讘砖注诇 讛砖诇讞谉:



讛讜讚注转 讛驻诇讙讛 砖讻转讘谞讜 讻讘专 讘讬讗专谞讜 砖讗诐 讛讜讚讬注讜 砖诪驻诇讬讙 讜讗讬谞讜 讬讜讚注 诇讛讬讻谉 诪讜转专 讜诪"诪 讬砖 讞讜诇拽讬谉 讘讝讛 讗诇讗 砖讗讬谉 讚讘专讬讛诐 谞专讗讬谉 诪"诪 爪专讬讱 砖转讚注 砖讗诐 讗讬谉 讘讗讜转讜 诪拽讜诐 讻砖讬注讜专 驻转讬讞讛 讜住转讬诪讛 讜谞讙讜讘 讗诇讗 砖讗诪专 诇讜 讛专讬谞讬 讛讜诇讱 诇诪拽讜诐 驻诇讜谞讬 诇注砖讜转 讻讱 讜讻讱 讜讬砖 讘讬谉 讛诪讛诇讱 讜砖讬注讜专 注砖讬讬转 讗讜转讜 讚讘专 砖讛讜讗 讗讜诪专 诇讜 诇注砖讜转 讻砖讬注讜专 讝讛 讗祝 讝讜 讗住讜专 讜讝讛 讻讬讜谉 诇专诪讜讝 讘诪讛 砖讗诪专 讜谞讻谞住 诇注讬专 讜专讞抓 讻诇讜诪专 砖讗诇讜 讛讜讚讬注讜 讻讱 讗住讜专 讗讞专 砖讛讬讛 讘讬谉 诪讛诇讱 讛注讬专 讜专讞讬爪转 讛诪专讞抓 讻砖讬注讜专 讛诪讬讜讞讚 诇讗讬住讜专 讝讛:



讝讛讜 讘讬讗讜专 讛诪砖谞讛 讜讻讘专 讘讬讗专谞讜 驻住拽 讛讚讘专讬诐 讚专讱 讘讬讗讜专讛 讗诇讗 砖讬砖 讞诇拽 讗讞讚 讘讙诪专讗 讘驻住拽 讝讛 讜讛讜讗 砖讗注"驻 砖诇讗 讛讜讚讬注讜 砖诪驻诇讬讙 讗诐 讗诪专 诇讜 砖诪讜专 讛专讬 讛讜专砖讛 讘讻诇 讜谞讜讙注 讘讻诇谉 讘讟注谞转 砖诪讬专讛 讜讻诇 砖砖讛讛 讘驻转讜讞讜转 讻讚讬 讛注诇诪转 注讬谉 讜讘住转讜诪讜转 讻讚讬 砖讬驻转讞 讜讬讙讜祝 讜讬讙讜讘 讗住讜专 讜讚讘专讬诐 砖谞讻谞住讜 转讞转 诪砖谞讬讜转 讗诇讜 讘讙诪专讗 讗诇讜 讛诐:



诪讬 砖讛讬讛 诪讜诇讬讱 讟讛专讜转讬讜 注诇 讬讚讬 讞诪专讬诐 注诪讬 讛讗专抓 砖诪讙注诐 诪讟诪讗 讟讛专讜转 讗诇讗 砖讛讜讗 讟讬讛专谉 讜讛讟讘讬诇谉 讗诐 讛驻诇讬讙 诪讛诐 砖诇讗 讘讛讜讚注讛 讗注"驻 砖讗讬谞讜 讻诪诇讗 专讗讬讬转 注讬谞讬讛诐 讟讛专讜转讬讜 讟讛讜专讜转 讜讘诇讘讚 砖讬讛讗 讘讗驻砖专 诇讜 诇讘讗 讚专讱 注拽诇转讜谉 砖讗诐 诇讗 讻谉 讟诪讗讜转 讛谉 诪驻谞讬 砖讗讬谉 诪拽驻讬讚讬谉 注诇 诪讙注 讞讘讬专讬讛诐 砖诇讗 讟讛专讜 讛讗 讘讗驻砖专 诇讜 诇讘讗 注诇讬讛诐 驻转讗讜诐 谞讝讛专讬诐 讘讻讱 讜讗诐 讗诪专 诇讛诐 诇讻讜 讜讗谞讬 讗讘讗 讗讞专讬讻诐 讻诇 砖谞转注诇诐 诪讛诐 讗注"驻 砖讗驻砖专 诇讜 诇讘讗 注诇讬讛诐 驻转讗讜诐 讚注转诐 住讜诪讻转 砖诇讗 诇讘讗 讘注拽诇转讜谉 讜谞讟诪讗讜 讟讛专讜转讬讜 讜讻讘专 讘讗专谞讜 讚讘专 讝讛 讘诪住讻转 讞讙讬讙讛:



讞讝拽转 讛诪砖转诪专 讻讘专 讘讬讗专谞讜 注谞讬谞讜 讘诪砖谞讛 砖讛讜讗 讻诇 砖诇讗 讬讚注 讛讙讜讬 诪拽讜诐 讛驻诇讙转讜 讜诪讛 砖砖讗诇讜 讘讙诪专讗 讛讬讻讬 讚诪讬 讞讝拽转 讛诪砖转诪专 注讬拽专 讛砖讗诇讛 诇注谞讬谉 驻转讜讞讜转 讻诇讜诪专 讛讬讗讱 讞讝拽转 讛诪砖转诪专 诪讜注诇转 讘驻转讜讞讜转 讗讞专 砖讛讙讜讬 专讜讗讛 讛讚专讱 诇驻谞讬讜 砖讗讬谉 讛讘注诇讬诐 讘诪诇讗 专讗讬讬转 注讬谞讬讜 讜驻讬专砖讛 讘讞砖砖 讘讬讗讛 讚专讱 注拽诇转讜谉 讜讘砖诇讗 讗诪专 诇讻讜 讜讗谞讬 讗讘讗 讗讞专讬讻诐 注诇 讛讚专讱 砖讘讬讗专谞讜:





转讜住驻讜转 专讬"讚 (诪讛讚讜专讛 拽诪讗)

 驻讬住拽讗 讛诪谞讬讞 谞讻专讬 讘讞谞讜转讜 讻讜' 讜讻讬 诪讗讞专 讚拽讬"诇 讛诇讻讛 讻专砖讘"讙 讚诇讗 讞讬讬砖 诇砖转讬诪讛 讻讜讜转讬' 讻专"讗 讚诇讗 讞讬讬砖 诇讝讬讜驻讗 讛讗讬讚谞讗 诪"讟 诇讗 诪讜转讘讬谞谉 讞诪专讗 讘讬 讙讜讬诐 驻讬专砖 讜讛诪讜专讛 讛诇讻讛 讻专"讗 讚诇讗 讞讬讬砖讬' 诇讝讬讜驻讗 讚讞讜转诐 讗' 讜讗讬谞讜 谞"诇 讚讛讗 驻住拽讬' 讛诇讻讛 诇注讬诇 讘驻' 讗讬谉 诪注诪讬讚讬谉 讚讬讬谉 爪专讬讱 讞讜转诐 讘转讜讱 讞讜转诐 讜讗诐 专"讗 讛转讬专 讘讞讜转诐 讗' 讗"讻 拽砖讬讗 讛讬诇讻转讗 讗讛讬诇讻转讗 讗"讜 诇讗 讛转讬专 专"讗 讗诇讗 讘讞讜转诐 讘转讜讱 讞讜转诐 讜诪讙讜驻转 讛讞讘讬讜转 砖讛讜讗 讟讜讞讛 讘讟讬讟 讬驻讛 讻讞讜转诐 讘转讜讱 讞讜转诐 讚诪讬 讜讛诇讻讱 诇讬讻讗 诇诪讬讞砖 砖诪讗 讬驻转讞 讜讬讙讜祝 讗讘诇 讛砖讞讬诪讛 讗讬谞讜 讚讜诪讛 讻讞讜转诐 讘转讜讱 讞讜转诐 讜讗讬 诇讗讜 讚拽讬"诇 讻专"砖 诇讗 讛讜讬 砖诪注讬' 诇讛 诪专"讗 讗"谞 诪讗讬 讚讗诪专讬谞谉 讛讻讗 诪"讟 诪"讟 诇讗 诪讜转讘讬' 讞诪专讗 讘讬 讙讜讬诐 讗驻讬诇讜 讘讞讜抓 讞讜转诐 拽讗诪专. 诇注讜诇讛 诪讙讜驻转 讛讞讘讬转 诇讘讚 诇讗 讬拽专讗 讞讜转诐 讘转讜讱 讞讜转诐 讜注讬讬谉 讘拽讜谞讟专住 转砖讜讘讜转讬 讜讘诪讛讚讜专讗 讘转专讗:





转讜住驻讜转 专讬"讚 (诪讛讚讜专讛 转谞讬谞讗)

讛讗讬 讗讬诪专讟讜讟讬 讗诪专讟讬讟 讗讬 拽砖讬讗 讜讗注"讙 讚讗讻讬诇 注谞讬' 诇讬砖转专讬 诪砖讜诐 谞讘诇讛 砖讛住专讬讞讛 砖讗讬谉 诇讜诪专 讚住"诇 讚讞讬讚讜砖 讛讬讗 讚讗"讻 讗诪讗讬 拽讗 诪讘注讬' 诇讬' 谞驻诇 诇谞讜 讞诇讗 诪讗讬 讻讬讜谉 讚讞讬讚讜砖 讛讜讗 讗注"讙 讚诇讗 诪砖讘讞 诇讬' 讗住讜专 转砖讜讘讛 讬"诇 讚住"诇 讚诇讗讜 讞讬讚讜砖 讛讬讗 讜讞讝讬 诇讗讻讬诇讛 讜讛讻讗 诪砖讜诐 讚讞讜诪抓 爪讜诪转讜 讜诇讗 诪住专讞 讗"谞 讬砖 诇讜诪专 谞讘诇讛 住专讜讞讛 砖专讬讗 诪讚讗讜专讬讬转讗 讜讗住讜专讛 诪讚专讘谞谉 讗讘诇 谞"讟 诇驻讙诐 砖专讬 讗驻讬诇讜 诪讚专讘谞谉 讜讛讬讗 讚讗住转讬讬注 诇注讬诇 诪谞讘诇讛 住专讜讞讛 讛"拽 讻讬讜谉 讚谞讘诇讛 住专讜讞讛 砖专讬讗 诪讚讗讜专讬讬转讗 谞讟诇"驻 砖专讬 讗驻讬诇讜 诪讚专讘谞谉 讻讬讜谉 砖讗讬谉 诪诪砖讬转讜 砖诇 讗讬住讜专 拽讬讬诐:





谞讻专讬 砖讛讬' 诪注讘讬专 谞讜' 诪住讬驻讗 讚转谞讬 诪讛 砖注诇 讛砖诇讞谉 讗住讜专 讜诪讛 砖注诇 讛讚诇驻拽讗 诪讜转专 诪讜讻讬讞 砖讗祝 讛驻讞讜转讜转 诪讜转专讜转 讘讬讜爪讗 讜谞讻谞住 讜讛讗讬 讚谞拽讟 讘讻讜诇讛讜 讘讘讬 住转讜诪讜转 诇讗砖诪注讬' 驻诇讜讙转讗 讚专讘谞谉 讜专砖讘"讙 讘砖转讬诪讛 砖讻讱 诪讜注讬诇 讘讻诇 诪拽讜诐 讬讜爪讗 讜谞讻谞住 讻讬讜砖讘 讜诪砖诪专. 住转讜诪讜转 讜诇"砖 驻转讜讞讜转 讚讛讗 住转诐 拽转谞讬 讜讗注"驻 砖讬砖 注诇讬讜 诪爪讜讛 砖专讬 讘讬讜爪讗 讜谞讻谞住 讜讛讛讬讗 讚转谞谉 谞讻专讬 砖谞诪爪讗 注讜诪讚 讘爪讚 讛讘讜专 砖诇 讬讬谉 讗诐 讬砖 诇讜 注诇讬讜 诪爪讜讛 讗住讜专 砖诇讗 讛讬' 讬讜爪讗 讜谞讻谞住 讜讗驻"讛 讗诐 讗讬谉 诇讜 注诇讬讜 诪诇讜讛 诪讜转专 诪驻谞讬 砖诇讗 讛讬' 讬讜爪讗 讜谞讻谞住 讜讗驻"讛 讗诐 讗讬谉 诇讜 注诇讬讜 诪诇讜讛 诪讜转专 诪驻谞讬 砖诇讗 讛讬' 砖诐 谞讻专讬 砖讛讬' 爪专讬讱 讛讘讜专 砖讬诪讜专 砖讘讻专' 讬砖专讗诇 讛讬' 讛讘讜专 讜诇讗 讛讬' 爪专讬讱 砖讬诪讜专 讜讗讬专注 讛讚讘专 讜谞诪爪讗 讛讙讜讬 砖诐. 讜转讚注 讚拽转谞讬 谞诪爪讗 讜诇讗 拽转谞讬 讛诪谞讬讞. 讛讜爪专讱 讗诐 讗讬谉 诇讜 注诇讬讜 诪诇讜讛 诪讜转专 讚诪讬专转转 讗讘诇 讗诐 讛谞讬讞讜 诪讚注转 讜讛讜讚讬注讜 砖讛讜讗 诪驻诇讬讙 讗注"驻 砖讗讬谉 诇讜 注诇讬讜 诪诇讜讛 讗住讜专 讚住诪讻讛 讚注转讬' 讜讗诪专 诇讬讻讗 讬砖专讗诇 讗讞专讬谞讬 讚讞讝讬 诇讬 讚讛讗讬 讛讬讗 讚讛讜讛 诪砖诪专 诇讬' 讜讛专讬 讛驻诇讬讙 注讬讬谉 诪讛 砖讻转讘转讬 讘驻住拽讬:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讛"讙 讜讻谉 讻讜' 讘砖讗讬谞讜 诪讬谞讜 讘住' 讗讘诇 诪讬谉 讘诪讬谞讜 讘诪砖讛讜 讞讜抓 诪讞诪抓 讚讗驻讬诇讜 讘砖讗讬谞讜 诪讬谞讜 诪讜拽诪讬谞谉 讻讜' 砖讘转讜专讛 诪讬谉 讘诪讬谞讜 讘诪砖讛讜 讜讘讞诪抓 讻讜' 讻爪"诇:


转讜住' 讘讚"讛 讗讬讘注讬讗 诇讛讜 讻讜' 讜讗"转 诪"砖 诪砖讗专 讗讬住讜专讬诐 讜讻诪讜 讘砖讬讻专讗 讜讬"诇 讻讜' 注讻"诇 驻讬专讜砖 讚转专转讬 拽砖讬讗 诇讛讜 讚诪讗讬 砖谞讗 注讻讘专讗 讘讞诇讗 诪砖讗专 讗讬住讜专讬诐 讘讞诇讗 讜诪讗讬 砖谞讗 注讻讘专讗 讘砖讬讻专讗 诪讘讞诇讗 讜转讬专爪讜 讚讬砖 诇讜诪专 讚讛讱 讗讬讘注讬讗 讗讝诇讗 诇驻讜诐 讛住讘专讗 讚注讻讘专讗 谞讟"诇 讘砖讬讻专讗 讜诪讘注讬讗 诇讬讛 讘讞诇讗 砖诪讗 讗讙讘 讞讜专驻讬讛 谞转讬谞转 讟注诐 诇砖讘讞 讛讜讗 讜诇拽诪谉 砖讻转讘讜 讛转讜住驻讜转 讚拽住讘专 讚讘讞诇讗 诇讗 讗砖讘讞 讻诪讜 讘砖讬讻专讗 讛讬讬谞讜 诇驻讜诐 讛住讘专讗 讚讗砖讘讜讞讬 讗砖讘讞 讜诪驻讬专讜砖 专砖"讬 砖驻讬专砖 谞驻诇 诇讙讜 讞诇讗 讻讜' 讟注诪讜 拽砖讛 讻讜' 诇转转 讘讜 讟注诐 谞专讗讛 讚讛讱 讗讘注讬讗 讗讝诇讗 诇驻讜诐 住讘专讗 讚注讻讘专讗 讘砖讬讻专讗 讗砖讘讜讞讬 讗砖讘讞 讜讗诐 讻谉 拽砖讛 诪"砖 讚拽诪讘注讬 诇讬讛 讟驻讬 讘注讻讘专 诪讘砖讗专 讗讬住讜专讬诐 讜拽"诇:


讘讚"讛 讛讬讻讬 讚诪讬 讻讜' 讜讗讬 专"诇 讻讙讜谉 砖诇讗 讛讜讚讬注讜 讻讜' 注讻"诇 讻爪"诇:


讘讚"讛 诪"砖 专讬砖讗 讜诪讗讬 砖谞讗 讻讜' 讻讚转谞讬讗 讗诐 讛谞讬讞讜 讘讞讝拽转 诪砖转诪专 诪讜转专 讜讛讬讬谞讜 讻砖诇讗 讻讜' 注讻"诇 驻讬' 讚讛讗 讗诪转谞讬转讬谉 诇讗 拽砖讬讗 诇讬讛 诪"砖 专讬砖讗 讜诪"砖 住讬驻讗 讚讜讚讗讬 专讬砖讗 讗讬讬专讬 讘诇讗 讛讜讚讬注讜 讗诇讗 讗诇讬砖谞讗 讟驻讜讬讬 讘讞讝拽转 讛诪砖转诪专 讚拽转谞讬 讘诪转谞讬转讬谉 拽砖讬讗 诇讬讛 讛"讚 讜讛讻讗 讘讘专讬讬转讗 讻讬讜谉 讚诇讗 拽转谞讬 讘讛 讛讗讬 诇讬砖谞讗 讟驻讬 砖驻讬专 诪爪讬 讗讬讬专讬 讘驻砖讬讟讜转 讛专讬砖讗 讘诇讗 讛讜讚讬注讜 讜诇讗 转拽砖讛 专讬砖讗 诇住讬驻讗 讜拽"诇:





诪讛专"诐

讚"讛 讘转讘诇讬谉 讜驻诇驻诇讬谉 讜讻讜' 讻讚讗诪专 诇注讬诇 讜讻讜' 讗住讜专 讜诪爪讟专祝 专"诇 讜诪讚讘注讬 爪讬专讜祝 诪讻诇诇 讚讗讬谞讜 讗住讜专 讘诪砖讛讜 讚讗诐 诇讗 讻谉 诇诪讛 诇讬 爪讬专讜祝 讜拽"诇:


讚"讛 讛讬讻讬 讚诪讬 讘讞讝拽转 讛诪砖转诪专 讜讻讜' 讜讗讬 专"诇 讻讙讜谉 砖诇讗 讛讜讚讬注讜 砖诪驻诇讬讙 诇讬砖转讜拽 讻爪"诇:


讚"讛 诪"砖 专讬砖讗 讜诪"砖 住讬驻讗 讜讻讜' 讜讗"转 诇讬砖谞讬 讚专讬砖讗 诪讬讬专讬 讘诇讗 讛讜讚讬注讜 砖诪驻诇讬讙 讻讚转谞谉 讗诐 讛谞讬讞讜 讜讻讜'. 专"诇 讜诇诪讛 诇讬讛 诇讗讜拽诪讬 讘诪讟讛专 讞诪专讬讜 讜驻讜注诇讬讜 诇讻讱 讗讘诇 注讻"驻 讛讬讛 爪专讬讱 诇讗讜拽诪讬 讘讚专讱 注拽诇转讜谉 讚讛讗 诪转谞讬' 谞诪讬 诪讚拽转谞讬 讘讞讝拽转 讛诪砖转诪专 诇讗 住讙讬 讘诇讗 讛讜讚讬注讜 砖诪驻诇讬讙 诇讞讜讚 讻讚讚讬讬拽讬 讛转讜住' 讘讚讘讜专 砖诇驻谞讬 讝讛 讜诇讗 讛拽砖讜 讛转讜住' 讛讻讗 讗诇讗 砖诇讗 讛讬讛 爪专讬讱 诇讗讜拽诪讬 讘诪讟讛专 驻讜注诇讬讜 讜讞诪专讬讜 诇讻讱 讜拽"诇:





专砖"砖

专砖"讬 讚"讛 讛"讙. 讜讻谉 讻诇 讗讬住讜专 砖讘转讜专讛. 注讬' 诪砖"讻 诇注讬诇 住"讜 讘住"讚:



转讚"讛 住讘专. 转讬诪讛 讻讜' 讘讚讘专 诇讞 讘讟诇 讘住'. 诇讻讗讜专讛 诪讜讻讞 讘驻"讘 诪"讜 讜讝' 讜讘砖"诪 讚讗讬谉 讞讬诇讜拽 讘讬谉 诇讞 诇讬讘砖 专拽 讘讬谉 诪讬谞讜 诇砖讗"诪. 讘诪讬谞讜 讘注讬 拽' 讜砖诇讘"诪 讘谞讜"讟 讚讛讜讗 住':



讘讗"讚 诇讻讱 诇讗 讬诇驻讬谞谉 诪讬谞讬讛 砖专爪讬诐 讻讜'. 讻爪"诇:



转讚"讛 讻转讘诇讬谉. 讻爪"诇 讘讻':



讘诪砖谞讛 注讜讘讚 讻讜讻讘讬诐 砖讛讬讛 诪注讘讬专 注"讬 讻讚讬 讬讬谉 讻讜'. 讛专讗"砖 讘砖诐 讛专诪讘"谉 讻' 讚诇讗 诪讬讬专讬 讘驻转讜讞讜转 诇讙诪专讬 讚讜讚讗讬 讬砖 诇讞讜砖 讚诇诪讗 谞讙注 注"砖. 讜讛转讜讬"讟 诇拽诪谉 诪"讝 讚"讛 讛诪注专讛 转诪讛 讚转讬驻讜拽 诇讬讛 诪砖讜诐 谞讚谞讜讚 讻讜' 注"砖. 讜讗"讻 转讬诪讗 讻诇诇. 讚讘讻诇讬 专讞讘 讗讬谞讜 谞讗住专 诪驻谞讬 谞讚谞讜讚 讚专讱 讛讬诇讜讻讜. 注讬' 讘讟"讝 住讬' 拽讻"讛 住拽讬"讙 讜讘砖"讱 住拽讬"讟:



专砖"讬 讚"讛 住转讜诪讜转 诪讜转专讜转. 讜住转诪讗 讻专讘谉 砖诪注讜谉 诪讚诇"拽 砖讬砖转讜诐. 讻爪"诇 讜讻"讛 讘专"谉 讜讘专砖"讬 砖诐:



转讚"讛 诪"砖. 讻讚转谞谉 讗诐 讛谞讬讞讜 讻讜'. 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

专砖"讬 讚"讛 讗讬诪专讟讜讟讬 讜讻讜' 讘讻注讚砖讛. 注' 讬讘诪讜转 讚祝 拽讬讚 注"讘 转讜住' 讚"讛 诪砖讜诐:





讞讬讚讜砖讬 讞转"住

谞驻诇 诇讙讜 讞诇讗 诪讗讬 诇讗 讘注讬 专砖"讬 诇驻专砖 讚讗讬 驻讙讜诐 讛讜讗 讬讛讬' 讞诇讗 诪讞诇讬' 诇砖讘讞 讻驻讬' 转讜住' 讚诇讗 诪砖诪注 砖讬讛讬' 诪讞诇讬' 诇砖讘讞 讚讘专 砖讛讜讗 住专讜讞 讜驻讙讜诐 讘注讬谉 专拽 诪爪讬谞讜 讻谉 讘讞讬诇转转 砖诪讞诇讬' 诇讛讘诇讜注 讘住讻讬谞讗 讗讘诇 诇讗 讚讘专 讘注讬谉 注"讻 驻讬专砖"讬 讚住"诇 注讻讘专讗 诪砖讘讞 讘砖讬讻专讗 讜讞诇讗 讗讱 讞讜讝拽 讞专讬驻讜转 讛讞讜诪抓 诪注讻讘讜 讜诇驻"讝 诇讗 讛讜"诪 诇驻专砖 讗讬诪专讟讜讟讬 讗讬诪专讟讜讟 砖诪讞讜讝拽 讛讞讜诪抓 谞诪专讟讜 砖注专讬讜 讚讗"讻 讗讚专讘讗 驻砖讬讟讗 砖诪注讻讘讜 诪诇讛讻谞讬住 讟注诪讜 注"讻 驻讬' 讗讬诪专讟讜讟讬 诇讞转讬讻讜转 拽讟谞讜转 诪讗讜讚 讜驻讬' 砖"讱 讚诪讬讬专讬 讘诪专拽 注讘讛 砖讗"讗 诇讛注讘讬专讜 讜讗讜诇讬 讬"诇 讚讬讚讜注 讘诪住谞谞转 讚讛讞讜诪抓 讛讞讝拽 讻诇讜 诪转讜诇注 讗诇讗 讻诇 讝诪谉 砖诇讗 驻讬专砖讜 诪讜转专讬' 讜讗诐 讬注讘讬专讜 讗驻讬' 讘诪住谞谞转 讘讙讚 注讘讛 讻诪讜 诇讘讚 诪"诪 讬转诪爪讜 讛转讜诇注讬' 讻讬 讚拽讬' 讛诐 诪讗讜讚 讻讬讚讜注 讘谞住讬讜谉 讜谞诪爪讗 注"讬 诪住谞谞转 讬讛讬讛 讛转讜诇注讬诐 驻讬专砖 讜讗住讜专 注"讻 讗"讗 诇讛注讘讬专 讞讜诪抓 讘诪住谞谞转 讗讗"讻 讘砖诇讜 拽讜讚诐 砖讬诪讜转讜 讛转讜诇注讬诐:


讜讛谞讛 砖讬讟转 专砖"讬 讗驻讬' 砖专爪讬诐 讟讛讜专讬诐 谞诪讬 讘讻注讚砖讛 讗注"讙 讚讘诪注讬诇讛 讗诪专 专讘讗 讗诇讬讘讗 讚专' 讬讜讞谞谉 讚讜拽讗 讘砖专爪讬诐 讛诪讜讘讚诇讬' 讗诪专讬' 讻谉 讜讻谉 讛拽砖讜 转讜住' 讬讘诪讜转 拽讬"讚 注"讘 诪"诪 住"诇 诇专砖"讬 讚住转诪讗 讚转诇诪讜讚讗 讚讝讘讞讬' 拽"讜 注"讘 驻诇讬讙 讗讚专' 讬讜讞谞谉 讜讛诇讻转讗 讻住转诪讗 讚转诇诪讜讚讗 讜诪诪讬诇讗 诇' 拽' 谞诪讬 诪专讬住拽 讟' 谞诪诇讬' 讚讛转诐 谞诪讬 专讘讗 讗诇讬讘讗 讚专' 讬讜讞谞谉 拽讗讬 注"砖 讻谞诇注"讚. 讜讛谞讛 驻砖讜讟 讚讛"讛 讻诇 讛讗讬住讜专讬' 讚讗讬诪专讟讜讟讬 讗驻讬' 讘驻讞讜转 诪讻注讚砖讛 谞诪讬 讗讬谉 诇讜 转拽谞讛 讗诐 讗"讗 诇住谞谉 讚讞爪讬 砖讬注讜专 讗住讜专 诪谉 讛转讜专讛 讗讱 讛讻讗 讘砖专爪讬诐 住"诇 诇专砖"讬 讻讬讜谉 讚讞讚讜砖 讛讜讗 讚驻讙讜诪讬' 讛诐 讗讬谉 诇讱 讘讜 讗诇讗 讞讚讜砖讜 讻砖讬注讜专讜 讜诇讗 讘讞爪讬 砖讬注讜专 讻"讻 讘讻谞驻讬 讬讜谞讛 住讬' 拽"专 讜诇驻注"讚 专讗讬' 讘专讜专讛 诪住"驻 讙讬讚 讛谞砖讛 讞诇拽讜 诪讘讞讜抓 诪讛讜 诪砖讜诐 讚讗讘诪讛"讞 讞讬讚讜砖 讛讜讗 诇讗 诪爪讟专祝 诇诇拽讜转 讜谞讛讬 讛转诐 讗住讜专 诪谉 讛转讜专讛 注讻"驻 诪砖讛讜 讘砖专 砖注诇讬讜 讚讛讜讛 讞爪讬 砖讬注讜专 诪讘砖专 诪讛"讞 讗讘诇 讛讻讗 讗驻讬' 讗讬住讜专讗 诇讬讻讗, 讜讬"诇 讗驻讬诇讜 讚讚讘专讗 讚注讜诇讛 注诇 砖讜诇讞谉 诪诇讻讬' 诪"诪 讻讬讜谉 讚讘讞讚 诇讗讜 讻讬讬诇 讛诪讗讜住讬' 讜讛诪砖讜讘讞讬' 讗"讻 讻讚讬谞讜 砖诇 讝讛 讻讱 讚讬谞讜 砖诇 讝讛. 讜注讜讚 谞"诇 讻讬 讛讬讻讬 讚讬诇驻讬' 讗讬住讜专 诪讟讜诪讗讛 诇讛讞诪讬专 讘砖讬注讜专讜 讘讻注讚砖讛 讛"谞 讚讜谉 诪讬谞讛 讜诪讬谞讛 诇讛拽诇 讘讞爪讬 砖讬注讜专 讚讛专讬 讛谞讜讙注 讘砖谞讬 讞爪讗讬 讝讬转讬诐 讗驻讬' 诪讞讜讘专讬' 讘拽讬住诐 讗讬谞讜 诪讟诪讗 讚讞讬讘讜专讬 讗讚诐 讗讬谞讜 讞讬讘讜专 讻诪讘讜讗专 驻' 讛注讜专 讜讛专讜讟讘 讗"讻 讗讬谉 讻讗谉 讗讬住讜专 讘讞"砖 诪砖讜"讛 讚拽讚拽 讚砖讬注讜专讜 讘讻注讚砖讛. 讜注砖"讱 住讬' 拽"讚 讜讛谞诇注"讚 讻转讘转讬:


砖讬注专 讘讞诇讗 讘讞诪砖讬谉 诇砖讬讟转 讛住讜讘专讬诐 讚住' 讚讗讜专讬讬转讗 讗驻讬' 诇讗 讬讛讬讘 讟注诪讗 爪"诇 讚砖讬注讜专 讟注诐 讛诪砖讜讘讞 砖讘注讻讘专讗 住讙讬 讘讞诪砖讬谉 谞讙讚 讻讜诇讜 讬讛讬' 住' 谞讙讚 讟注诐 讛诪砖讜讘讞 砖讘讜 讜住讘专讗 讻讝讜 讛讜讝讻专讛 讘住讬' 驻"讚 讘讚讘专讬' 讛驻讙讜诪讬' 注"砖:


讜讻谉 讻诇 讗讬' 砖讘转讜专讛 讘住' 诪讬讬转讬 转讜住' 讬专讜砖诇诪讬 砖砖讬注专 讘讗诇祝 讜诇讬转 讛讬诇讻转讗 驻讬' 诪诪"谞 讗讬 拽讗讬 讛讬专讜砖诇诪讬 诇讘讟诇 讛讘专讬' 讘讗诇祝 讗"讻 讛讜讗 谞讙讚 砖"住 驻讙"讛 讚讘专讬' 诇讗 讘讟诇讛 讻诇诇 讜讻"讻 讛专讗"砖 砖诐 讜讗讬 拽讗讬 讬专讜砖诇诪讬 诇讘讟诇 驻诇讬讟转讜 讗"讻 讛讜讗 谞讙讚 住讜讙讬' 讚砖诪注转讬谉 讜诇注讜诇诐 诇讬转 讛讬诇讻转讗 讻讜讜转讬:


谞讻专讬 砖讛讬讛 诪注讘讬专 讻讚讬 讬讬谉 诪诪拽讜诐 诇诪拽讜诐 讻' 专诪讘"谉 讚住转诪讗 诪讬讬专讬 砖讬砖 驻拽拽 讻讚专讱 砖诪注讘讬专讬' 讻讚讬诐 诪诪拽讜诐 诇诪拽讜诐 讗讘诇 驻转讜讞 诪诪砖 诇讗 讻讬讜谉 砖讛讜讗 讘讬讚讜 砖诇 驻讜注诇 讗讘诇 讗讬谞讱 讚诪转谞讬' 拽专讜谉 讜住驻讬谞讛 讜诪谞讬讞 谞讻专讬 讘讞谞讜转讜 诪讬讬专讬 讗驻讬' 讘驻转讜讞 讚讜诪讬' 讚砖讜诇讞谉 讜讚讜诇讘拽讬 讚住讬驻讗 讜诇讞"诪 讛拽砖讛 讗"讻 讗讬讱 注讘讬讚 爪专讬讻讜转讗 讘砖"住 诪专讬砖讗 诇拽专讜谉 讜住驻讬谞讛 讛诇讗 诇讗 讚诪讬' 诇讛讚讚讬 讜诇拽"诪 讚讛砖"住 诇讗 注讘讬讚 爪专讬讻讜转讗 诪讘讘讗 讚砖讜诇讞谉 讜讚讜诇讘拽讬 讜讻讬讜谉 讚转谞谉 谞讻专讬 砖讛讬讛 诪注讘讬专 讚住转诪讬' 讘驻拽拽 讜讙诐 转谞谉 砖讜诇讞谉 讜讚讜诇讘拽讬 讘驻转讜讞 诪诪讬诇讗 谞讚注 讛讗诪爪注讬' 拽专讜谉 讜讞谞讜' 讗讬 诇讗讜 爪专讬讻讜转讗 讚砖"住:


讗诐 讛讬' 讘讞讝拽转 讛诪砖转诪专 驻讬专砖"讬 讘讙诪' 诪驻专砖 讗注驻"讬 砖讛驻诇讬讙 诪讬诇 讜讻"讻 专诪讘"诐 诪讬诇 讜讻' 讘"讬 砖讻讱 讛讬' 讙专住转讜 讚讗诇讜 讬讜转专 诪诪讬诇 讗讬谉 诇讜 讙讘讜诇 讗驻讬' 讻诪讛 驻专住讗讜' 注"砖 讜讛拽砖讜 注诇讬讜 讚讛专讬 讘讛诇' 诪砖讻讘 讜诪讜砖讘 讙讘讬 讟讛专讜' 讻' 讬讜转专 诪诪讬诇 注讻谞诇注"讚 讚讛专讬 讚讞讜拽 诪讗讜讚 驻讬' 讛转讜住' 讚拽' 讛砖"住 讛讜讗 诇诪讛 爪专讬讱 诇讜诪专 讞讝拽转 讛诪砖转诪专 讛诇讗 诪讚讬讜拽讗 讚住讬驻讗 谞讚注 讻诇 砖诇讗 讛讜讚讬注讜 砖讛驻诇讬讙 讗"讻 讞讝拽转 诪砖转诪专 诇诪讛 诇讬 讜注诇 讝讛 诪住讬拽 讚讜诪讬' 讚讘专讬讬转讗 讚讘讗 讘讚专讱 注拽诇转讜谉 讻讱 讛讬讗 讻讜讜谞转 转讜住' 讜爪注"讙 讗讟讜 讘讘专讬讬转讗 诪驻讜专砖 讚专讱 注拽诇转讜谉 专拽 诪讚讬讜拽讗 讚住讬驻讗 砖诇讗 讗诪专 诇讛诐 讜讗谞讬 讗讘讜讗 讗讞专讬讻诐 讗诪专讬' 专讬砖讗 诪讬讬专讬 讘讘讗 讚专讱 注拽诇转讜谉 讗"讻 讘诪转谞讬' 谞诪讬 讛讜"诪 诇讚讬讜拽讬 讻谉 讜诪讬讛讜 讘专诪讘"谉 诪砖诪注 讛讛讬驻讜讱 诪讗谞讬 讗讘讜讗 讗讞专讬讻诐 讛讜讗 讘讬讗讛 讚专讱 注拽诇转讜谉 诪"诪 讛讻诇 讚讜讞拽 注"讻 讛讬' 谞专讗讛 诇专诪讘"诐 讚讛讗 讚转谞讬' 讗驻讬' 讬讜转专 诪诪讬诇 专讜爪讛 诇讜诪专 诇讗 诪讘注讬' 诪讬诇 砖讻诇 讝诪谉 讛讛讜讗 讛讜讛 讘讞讝拽转 诪砖转诪专 讻讬讜谉 砖诇讗 讛讜讚讬注讜 砖诪驻诇讬讙 讗诇讗 讗驻讬' 讬讜转专 砖讗讝 诪转讬讗砖 讛驻讜注诇 讜讗讜诪专 诪讚诇讗 讗转讗 注讚 讛砖转讗 砖"诪 讛驻诇讬讙 诪讗讜讚 诪"诪 讟讛专讜转讬讜 讟讛讜专讜转. 讜讗诪谞诐 讘诪转谞讬' 讙讘讬 讬讬"谞 讘注讬' 讞讝拽转 讛诪砖转诪专 讜讘注讬 讛讬讻讬 讚诪讬 讞讝拽转 讛诪砖转诪专 讜诪讬讬转讬 讘专讬讬转讗 讚诪砖诐 诪砖诪注 注讚 诪讬诇 讛讜讛 讞讝拽转 讛诪砖转诪专 讜讘讬讜转专 诪诪讬诇 诇讗 讛讜讛 转讜 讘讞讝拽转 诪砖转诪专 讜诪砖讜"讛 讻' 专砖"讬 讜专诪讘"诐 讘讬讬"谞 砖讬注讜专 诪讬诇 讚讜拽讗, 讗诪谞诐 讘讟讛专讜转 转谞讬' 讘讛讚讬' 讗驻讬' 讬讜转专 诪诪讬诇 讜讛谞讛 注诇 讝讛 驻专讬讱 砖"住 诪"砖 专讬砖讗 讜诪"砖 住讬驻讗 讛讗 讙诐 讘专讬砖讗 讘讬讜转专 诪诪讬诇 诇讗 讛讜讛 讘讞讝拽转 讛诪砖转诪专 讻诪讘讜讗专 讘诪砖谞转讬谞讜 讜讗讜拽诪讗 讘诪讟讛专 驻讜注诇讬讜 讜讘讘讗 讚专讱 注拽诇转讜谉 讜专诪讘"诐 讘讛诇' 诪砖讻讘 讜诪讜砖讘 诇讗 讛讝讻讬专 诪讝讛 讻诇讜诐, 讜谞专讗讛 诇讻讗讜专讛 拽' 砖"住 诇讗 拽' 讻诇 讻讱 讚谞讛讬 讘讞讝拽转 诪砖转诪专 诇讗 讛讜讛 诪"诪 讘讞讝拽转 讟讜诪讗讛 谞诪讬 诇讗 讛讜讛 诪讬讛讜 讘讬讬"谞 讚讙讜讬 诪讜住专 谞驻砖讜 诇谞住讱 讜讻诇 砖诪讜爪讗 砖讜诐 讟爪讚拽讬 诇讬讙注 谞讙注 讗"讻 讘讬讜转专 诪诪讬诇 诪转讬讗砖 诪讛讘注诇讬' 讜谞讜讙注 诪砖讗"讻 讘注诐 讛讗专抓 讜讻讬 诪讜住专 谞驻砖讜 诇讬讙注 讗诇讗 砖讗讬谞讜 诪拽驻讬讚 讗讘诇 讻诇 讝诪谉 砖讗讬诪转 讘注诇讬' 注诇讬讜 讗驻讬诇讜 讘讬讜转专 诪诪讬诇 讗讬谞讜 诪讜住专 谞驻砖讜 诇讬讙注 讜诪讛 诇讜 诇爪专讛 讛讝讗转 讜诇拽"诪 拽' 诪"砖 专讬砖讗 诪"砖 住讬驻讗 讜讙诐 拽' 砖"住 讞讙讬讙讛 讻' 注"讘 讚砖驻讬专 讛讜讛 诪砖讜诪专 注"讬 讛驻讜注诇 注爪诪讜 砖讗讬诪转 专讘讜 注诇讬讜 讜讛讜讗 讘注爪诪讜 诪砖诪专讜 讻诪讜 讘诪住拽谞讗 讘讚专讱 注拽诇转讜谉 讛"诇 砖诪讬专转 注爪诪讜 砖诪讬专讛 讛"谞 讘讛住"讚 讚诇讻诪讛 驻讜住拽讬诐 讚诇诪住拽谞讗 诇讗 爪专讬讻讬' 转讜 诇砖讬谞讜讬讬' 讚诪讟讛专 驻讜注诇讬讜 讗诇讗 砖诪讬专转 注爪诪讜 诪讛谞讬 讛讜讗讬诇 讜讗讬诪转 讛讘注诇讬' 注诇讬讛诐 讛"谞 讘讛住"讚 诇注谞讬谉 讬讜转专 诪诪讬诇 讜讛讗 讚砖拽讬诇 讜讟专讬 砖"住 讛讻讗 讜讛转诐 讘讞讙讬讙讛 讛讬讬谞讜 诪砖讜诐 讚讗讘讬讬 诇拽诪谉 注' 注"讘 讚住"诇 讗诇讬诪讬 讟讛专讜转 诪讬讬"谞 讜讛"谞 住"诇 诇专讘 砖诐 讗讘诇 诇讗 拽讬讬"诇 讛讻讬 讜讗"讻 讬"诇 讻谞"诇 讜诇讗 爪专讬讻讬' 诇讗讜拽诪转讗 讚讚专讱 注拽诇转讜谉 讜诇讗 诇诪讟讛专 驻讜注诇讬讜 诇讻讱 讻谞诇注"讚:


诪"砖 专讬砖讗 诪"砖 住讬驻讗 注专砖"讬 讜转讜住' 讜讘讞讙讬讙讛 驻讬专砖"讬 讻转讜住' 讚砖诪注转讬' 讚诪讬讬专讬 讘讞讘讬讜转 驻转讜讞讜转 讜讬驻讛 讻' 砖讬讞 讬爪讞拽 砖诐 讚讛转诐 讛诪拽砖讛 讚驻专讬讱 讗讚专' 讬讜讞谞谉 诪讘专讬讬转讗 诇讛讜讻讬讞 讚讗讚诐 诪砖诪专 诪讛 砖讘讬讚 讞讘专讜 注"讻 讛讜讛 住"诇 讚诇讗 诪讬讬专讬 砖讛讟讛专讜转 诇讛讚讬' 讘讬讚 注"讛 砖讗讬谞讜 讟讛讜专 讚讗诇"讻 诪讛 砖讬讬讱 砖讬诪讜专 讘讬讚 讞讘专讜 注"讻 讬讚注 讛诪拽砖谉 讘讞讘讬讜转 驻转讜讞讜转 诪讬讬专讬 讜讛讻讗 诇砖讜谉 讛拽' 诪"砖 专讬砖讗 诪砖诪注 讚驻砖讬讟讗 诇讬' 讘专讬砖讗 讘讬讚讜 诪诪砖 讜讗讛"谞 讛讜"诪 诇砖谞讜讬讬 讚诪讬讬专讬 讘讞讘讬讜转 驻转讜讞讜转 讜讻拽' 转讜住' 讗诇讗 诪砖讜诐 讚讗讻转讬 讛讜讛 拽' 诇讬' 讛讗 讗讬谉 讗讚诐 诪讛 砖讘讬讚 讞讘专讜 注"讻 转讬' 诪讬讚 讘诪讟讛专 驻讜注诇讬讜 诇讻讱 注"砖 讜谞讻讜谉 讛讜讗:





砖注专讬 转讜专转 讘讘诇

(住讟 讗) 专讘 讗讞讗讬 砖讬注专 讜讻讜' 专讘 砖诪讜讗诇 讘专讬讛 讚专讘 讗讬拽讗 砖讬注专 讜讻讜'.鈥斪涀犠曌∽� 砖诇驻谞讬谞讜 讻"讛 讙诐 讘专讬"祝, 讗讘诇 讘讛"讙 讛诇' 讬讬谉 谞住讱 讛谞讜住讞 "专' 砖讬诪讬 讘专讬讛 讚专' 讗讘讛讜" 讜讘专讗"砖 讻讗谉 "专' 砖诪讜讗诇 讘专讬讛 讚专' 讞讬讬讗" [讜讻"讛 讘讻"讬 住驻专讚, 讛讜爪' 讘讬讛诪"讚 诇专讘谞讬诐 讘谞"讬], 讜讻"讛 讘转讜住' 专讬"讚 诪讛讚讜专讗 拽诪讗, 讜讘砖诐 专讛"讙 讛注转讬拽 转讜住' 专讬"讚 砖诐 讜讻谉 讘住' 讛诪讻专讬注 住讬' 诇讜: 专' 砖诪讜讗诇 讘专讬讛 讚专' 讗讘讛讜" [讜讻"讛 讘讻"讬 诪讬谞讻谉], 讜讻"讛 讛谞讜住讞 讘讗讜"讝 注"讝 住讬' 专住讙, 讜讻谉 注讬拽专. 讜讻注讬谉 讝讛 谞爪讟专驻讜 讬讞讚 专讘 讗讞讗讬 讜专讘 砖诪讜讗诇 讘专讬讛 讚专' 讗讘讛讜 讘讞讜诇讬谉 谞讟 讘, 讜砖谞讬讛诐 讛诐 诪专讘谞谉 住讘讜专讗讬 讻诪讘讜讗专 讘住' 讻专讬转讜转 砖注专 讚'. 讜专' 砖诪讜讗诇 讘专讬讛 讚专' 讗讘讛讜 诪讻讜谞讛 讘拽讘诇转 讛专讗讘"讚 "专' 砖诪讜讗诇 讘专 讗讘讗", 讜讻"讛 讘讬讜讞住讬谉 讜讘讛拽讚诪转 讛诪讗讬专讬 诇讗讘讜转. 讜讘讗专砖"讙 砖讘讬讜讞住讬谉 [= 谞讜住讞 住驻专讚] 诪讻谞讛 讗讜转讜 "专' 砖诪讜讗诇 讘专 讬讛讜讚讛 讚诪谉 驻讜诪讘讚讬转讗" 讜谞驻讟专 诇驻讬 专砖"讙 转转讬"讝 诇砖讟专讜转 (= 讚"讗 专住"讜 诇讬爪讬专讛 诇驻讬 诪谞讬讬谞谞讜), 讜诇驻讬 拽讘诇转 讛专讗讘"讚-专注"讞 诇讬爪讬专讛. 讜专讘 讗讞讗讬 讛诪讻讜谞讛 讗爪诇 专砖"讙 讘讬讜讞住讬谉 "专讘 讗讞讗讬 讘"专 讛讜谞讗" 讜谞驻讟专 诇驻讬 讚讘专讬讜 转转讟"讝 诇砖讟专讜转 (= 讚"讗 专住"讛 诇讬爪讬专讛), 讜诇拽讘诇转 讛专讗讘"讚 - 专注"讛 诇讬爪讬专讛.


讜讚注 砖讘讗讙专转 专砖"讙 (诇驻讬 谞讜住讞 讞讜驻砖 诪讟诪讜谞讬诐 = 谞讜住讞 讛爪专驻转讬) 谞诪爪讗 注讜讚 讗讞讚 诪专讘谞谉 住讘讜专讗讬 砖砖诪讜 专讘 讗讞讗 讘专讬讛 讚专讘讗 讘专 讗讘讛讜 讗讜 专讘 讗讞讗讬 诪讘讬 讞转讬诐, 讗讘诇 讗讬谉 讝讛 专讘 讗讞讗讬 讘谉 诪讞诇讜拽转讜 砖诇 专讘 砖诪讜讗诇 讘专讬讛 讚专' 讗讘讛讜 诪讗讞专 砖诪爪讬谞讜 讘讙讬讟讬谉 讝 讗 (诇驻讬 谞讜住讞 专砖"讙 砖诐 讜注专讜讱 注' 爪拽诇讙) 诪驻讜专砖 "专讘 讗讞讗 诪讘讬 讞转讬诐", 讗讘诇 讘专 驻诇讜讙转讬讛 讚专' 砖诪讜讗诇 讘专讬讛 讚专' 讗讘讛讜 诪讜讘讗 讻讗谉 讜讘讞讜诇讬谉 "专讘 讗讞讗讬" 住转诐; 诇讻谉 诪讜讻专讞 砖讗讞专 讛讜讗, 讜讛讜讗 专讘 讗讞讗讬 讘"专 讛讜谞讗 (讜讝讛 砖诇讗 讻住' 讚讜专讜转 讛专讗砖讜谞讬诐 讞"讙 讚祝 讻"讟, 注"砖).


讜注诇 讗讜讚讜转 专讘 砖诪讜讗诇 讘专讬讛 讚专' 讗讘讛讜 诪讘讜讗专 讘讞讜诇讬谉 (诪讟 讗), 砖讗讘讬讜 专讘 讗讘讛讜 讛讬讛 专讗砖 讻诇讛 讗爪诇 专驻专诐, 讜讛讜讗 专驻专诐 讛砖谞讬 砖诪诇讱*诇驻讬 讗专砖"讙 砖讘住' 住讚专 讛讞讻诪讬诐 诇谞讬讬讘讜注专, 讗讘诇 讘谞讜住讞 讛讗讙专转 砖讘讬讜讞住讬谉 讞住专 讛专讘讛. 讘驻讜诪讘讚讬转讗 诪砖谞转 转砖诪"讚 诇砖讟专讜转 注讚 转砖谞"讚 (诪谉 讚"讗 专"讙 注讚 讚"讗 专讬"讙 诇讬爪讬专讛, 讜讻"讛 讘拽讘诇转 讛专讗讘"讚).


(砖诐 转讜住驻讜转) 讚"讛 讛讛讜讗 讜讻讜' 注爪诪讜转 讛讞诪讜专 讟讛讜专讜转 讜讻讜'.鈥斪⒆�' 诪"砖 注"讝 讘驻诇驻讜诇讗 讞专讬驻转讗 注诇 讛专讗"砖 驻"讛 讗讜转 诇"讗.


(住讟 讗 转讜住驻讜转) 讚"讛 住讘专 讜讻讜' 讚转专讜诪讛 讜讻讜' 讘讚讘专 诇讞 讘讟诇讛 讘砖砖讬诐 讜讻讜'.鈥斪ぷ溩� 砖讛诐 住讜转专讬诐 讚讘专讬 注爪诪诐 诇拽诪谉 (注讙 讗 讚"讛 砖谞讬) 讚诪讘讜讗专 讚讗祝 诇讞 讘诇讞 讗讬谞讛 讘讟诇讛 讗诇讗 讘拽"讗, 讜讛讻讬 诪讜讻讞 讘驻住讞讬诐 (讻讗 讗)*讜诪爪讬谞讜 诇讛讬驻讱 讘诪谞讞讜转 讻讘 讘 转讜住' 讚"讛 讜专讘讬, 砖专"转 专爪讛 诇讜诪专 讚转专讜诪讛 诇讞 讘诇讞 讗讜住专转 讘讻诇 砖讛讜讗, 讜讗讞"讻 讞讝专 讘讜 诪讛讗 讚驻住讞讬诐 讛谞"诇., 讗讘诇 注讬拽专 讛讟注诐 砖讗讬谉 诪爪专讬讻讬诐 讘拽讚讬专讛 砖讬注讜专 拽"讗 讛讬讬谞讜 诪砖讜诐 讚讗讬谉 讘拽讚讬专讛 转专讜诪讛 讘注讬谉 讗诇讗 讟注诐 转专讜诪讛, 诇讻讱 讘讟诇 讘砖砖讬诐. 讜讻谉 讗诐 谞转注专讘 转专讜诪讛 诪讬谉 讘砖讗讬谞讜 诪讬谞讜 讛"讝 讘谞讜转谉 讟注诐 讻诪讜 砖砖谞讬谞讜 讘注专诇讛 驻"讘 诪"讝. 讜讛讗 讚讗讬转讗 诇注讬诇 (住讜 讗) 讚讞诪讬专讗 讚讞讬讟讬 讘讞诪讬专讗 讚砖注专讬 诇专讘讗 讘诪砖讛讜, 诪砖讜诐 讚讛"诇 诪讬谉 讘诪讬谞讜 诇讗讜 讘转专讜诪讛 诪讬讬专讬 讻驻讬专砖"讬 砖诐, 讗诇讗 讘讟讘诇, 讜讻"讛 诪住拽谞转 转讜住' 专讬"讚 诪讛讚讜专讗 讙' 砖诐. 讜诪"砖 注讜讚 讘转讜住' 讻讗谉, 讚诇专' 讬讛讜讚讛 讚诪讬谉 讘诪讬谞讜 讗讬谞讜 讘讟诇 讗祝 讘转专讜诪讛 讻谉 讛讜讗 - 讚讜讞拽 讙讚讜诇 诇讜诪专 讚讻诇 讛诪砖谞讬讜转 砖砖谞讬谞讜 讘讛谉 讚转专讜诪讛 讘讟诇讛 诪讬谉 讘诪讬谞讜 讛谉 讚诇讗 讻专' 讬讛讜讚讛. 诇讻谉 谞专讗讛 讚专' 讬讛讜讚讛 诪讞诇拽 讘讬谉 讚讘专 砖讗住讜专 诇讻诇 讜讘讬谉 讚讘专 砖讗讬谞讜 讗住讜专 诇讻诇 讻转专讜诪讛 砖讬砖 诇讛 讛讬转专 诇讻讛谞讬诐.

